Роғун ГЭСи экспертизаси бўйича тендер ғолиби аниқланди\nРоғун ГЭС лойиҳасини экологик ва ижтимоий экспертизадан ўтказиш учун эълон қилинган халқаро тендерда Швейцариянинг “Poyry” ширкати ғолибликни қўлга киритди. Бу борада Тожикистон Энергетика ва саноат вазирлиги маълумот тарқатди.\nРоғун лойиҳасини экологик ва ижтимоий экспертизадан ўтказиш бўйича халқаро тендер ўтган йили эълон қилинган эди.\nУнда тўртта ширкат - Швецариянинг “Poyry Energy”, Американинг “Foster Wheeler” ва “Sterling International Group” ҳамда Япониянинг “Associates Ltd” ширкатлари қатнашди.\nТожикистон Энергетика ва саноат вазирлиги масъулларининг маълум қилишича, тендерда ғолибликни қароргоҳи Швецияда бўлган “Poyry” қўлга киритган.\nРоғун ГЭСи лойиҳасини молиявий ва иқтисодий экспертизадан ўтказиш учун эълон қилинган тендерда эса ўтган йили Европанинг уч эксперт ширкатидан тузилган халқаро консорциум ғолибликни қўлга киритган эди.\nФранциянинг Coyne et Bellier Consulting Engineers ширкати раҳбарлигидаги мазкур консорциум Италиянинг Electroconsult ва Британиянинг IPA Energy + Water Consulting ширкатларидан иборатдир.\nАйтилишича, келгуси 18 ой давомида бу ширкатлар Роғун лойиҳасининг техник ҳолати, шунингдек, экологик ва ижтимоий хатар даражаси ҳамда келтирадиган фойдасини ўрганади.\nТожикистон ҳукумат расмийлари, агар бу ширкатлар томонидан синалган Роғун лойиҳасининг техник-иқтисодий, экологик ва ижтимоий экспертизаси натижалари Тожикистон фойдасига ҳал қилинса, у ҳолда Жаҳон банки аввал ваъда берганидек, Роғун қурилиши учун халқаро консорциум ташкил қилиш ҳамда унга сармоя топишга кўмаклашишини билдирмоқда.\nБугунги кунда тожиклар миллий ғоясига айланган Роғун лойиҳасини халқаро экспертизадан ўтказиш Ўзбекистон талаби билан амалга оширилмоқда.\nЎзбекистон томонини хавотирга солаётган нарса бу Роғун лойиҳасининг советлар даврида эски технология асосида лойиҳалаштирилгани ва Роғун ГЭСи қурилаётган майдонда зилзила хавфи кучли бўлганидир.\nБироқ Тожикистон ҳукумати ва зилзилашунос олимлар эса бу иддаоларни рад этиб, булар асоссиз ва илмий жиҳатдан исботланмаган эканини таъкидлайди.\nТожикистон президенти қошидаги стратегик тадқиқотлар маркази раиси муовини Сайфулло Сафаров мулоҳазасича, феврал ойи бошларида Жаҳон банки ўзбекистонлик экологларнинг Роғунни экологик экспертизадан ўтказишга оид таклифларини рад этиши Жаҳон банкининг мазкур йирик гидроиншоот қурилиши тарафдори эканидан далолат беради.\n- Роғун бу минтақадаги жуда кўплаб дардларга даво. Мисол учун, Роғун минтақа аҳолисини доимий электр билан таъминлаш манбаи бўлиб, арзон электр Марказий Осиёда қашшоқлик даражасини туширишга ёрдамлашади. Бошқа томондан эса, Роғун ишлаб чиқарадиган электр туфайли минтақада ёнилғи билан электр ишлаш ва бунинг ортидан ҳавони булғаш каби салбий асоратлар камаяди. Жаҳон банки шу жиҳатларни назарга олса, бу гидроиншоот қурилишига ўз ҳиссасини қўшиши лозим, - дейди Тожикистон ҳукумат мулозими Сафаров.\nАснода сиёсий таҳлилчи Абдуғани Мамадазимов Роғун ГЭСи минтақа экологияси учун хавфлилигини даъво қилаётган Ўзбекистон томони бу гидроиншоот биринчи агрегатлари ишга туширилгач, ўз давъолари асоссизлигини англаб етишига ишонишини айтади.\n- Биз Роғуннинг биринчи агрегатларини фойдаланишга топширмагунимизча, Ўзбекистондаги айрим гуруҳлар ҳукумат ёки экологлари номидан бу лойиҳага қаршиликларини давом этираверади. Аммо ГЭС биринчи агрегатлари ишга туширилгач, Ўзбекистон биздаги сув заҳиралари билан ўз экин ерларини суғориш учун ўзаро музокарага кўнади, - дея мулоҳаза билдирди таҳлилчи Мамадазимов.\nТожикистонлик соҳа мутахасисларининг айтишича, Роғун тўғони баландлиги 335 метр бўлиб, унга олтита агрегат уланади. 2013 йилда икки агрегати ишга туширилиши режалаштирилаётган Роғун йилига 3,6 минг мВт электр ишлаб чиқаради.\nАйни пайтда Ўзбекистонни бу гидроиншоотнинг тўғони баландлиги ҳам ташвишга солаётгани айтилади. Ўзбекистонлик соҳа мутахасисларининг тахминича, агар бу баландликдаги тўғон қурилса, Ўзбекистон ва унинг билан бирга дарёлар қуйисидаги Қозоғистон, Туркманистонда сув тақчиллашади. Бу мамлакатлар халқ хўжалиги, қолаверса, атроф-муҳитига зарар етказади.


Бисмиллаҳир роҳманир роҳийм. Аллоҳ таолога беадад ҳамду саноларимиз ва Пайғамбаримиз Муҳаммад соллаллоҳу алайҳи ва салламга эса беҳисоб саловоту дурудларимиз бўлсин. Одатда баъзи инсонлар ҳар хил мақсадлар билан ёлғон гапиришликка уринишади.\nАлбатта унинг сабаблари кўп, биз унинг сабаблари, ҳукмлари ва турлари ҳақида сўз юритмоқчи эмасмиз, балки охирги бир неча кунлар ичида билиб билмасдан ёки қасддан Расулуллоҳ соллаллоҳу алайҳи ва салламнинг номларидан ёлғон гаплар, тўқима ҳадислар тарқатилаётганлигини гувоҳи бўлаяпмиз. Аввал бошида бунга унчалик жиддий эътибор бермадик. Сабаби, ҳозирги ахборот хуружи даврида бундай салбий ҳолатларни, балки фитналарни ҳаммасига ҳам жавоб беришликка вақт ва имконият ҳам етмайди. Қолаверса, ҳар бир нодоннинг тарқатаётган ёлғон хабарларига жавоб бераверишлик вақтни бекорга зое қилишлик билан баробардир. Лекин мазкур воқеа тўғридан-тўғри Пайғамбаримиз соллаллоҳу алайҳи ва салламга нисбатан тўҳмат, ёлғон гапиришлик ва шариат масдарининг иккинчиси бўлмиш Суннати Набавияга нисбатан хиёнат бўлганлиги сабабли, тезлик билан бунга қарши чора кўриб, раддия бериб қўймоқликни ўзимизни бурчимиз деб билдик. Чунки бундай хабарларни тарқатаётганларни ичида ҳақиқий ғаразли мақсадларини амалга ошираётганлари билан биргаликда, ўзлари билмаган ҳолда савоб иш қилаяпмиз деб, ўша хабарда тарқатилаётган башоратлардан умидвор бўлаётганлар ҳам йўқ эмас.\nУчинчидан – «дўзах олови бу инсон учун ҳаром қилинади» деган жумланинг ўзи шубҳали бўлиб бунга қалб таскин топмайди.\nМазур хабарнинг мазмунидан маълум бўлаётган нарса – иложи борича тезлик билан оммага тарқалишлигини таъминланишидир. Чунки оми ҳалқ у хабардаги башоратдан умидвор бўлиб, уни суриштириш, текшириш ва ҳакозоларга вақт сарфламасдан, тезлик билан тарқатиб, мазкур башоратга лойиқ бўлгиси келади.\nБунга ўхшаган хабарлар авваллари ҳам кўп тарқалган, фақат у хабарларнинг охирида «Кимки бу хабарни фалонча кишига, фалонча куннинг ичида тарқатмаса, ундоқ бўлади, бундоқ бўлади» ёки «фалончи тарқатмаган экан, фалон балога гирифтор бўлибди» деган таҳдидлар бўларди. Бунисида эса таҳдиднинг ўрнига башорат қўйилибди холос. Фарқи шунда.\nПайғамбаримиз соллаллоҳу алайҳи ва салламнинг номларидан тўқима ривоятларни тарқатилишликда ниятнинг ҳеч қандай эътибори йўқ. Чунки бундай ишларда ўта катта хатар бор. Балки шариатнинг илдизига болта урушлик бор. Шариатнинг асл манбаасини ўзгартиришлик бор. Кимлардир яхши ниятлар билан бундай ривоятларни тўқима бўлса ҳам зарари йўқ деб ўйласа қаттиқ янглишади. Зотан, Пайғамбаримиз соллаллоҳу алайҳи ва салламнинг қуйидаги ҳадиси шарифларида ундай инсонларга умумий тарзда қандай азоб-уқубат бўлишлиги ҳақида хабар берилган.\n– قَالَ أَنَسٌ: إِنَّهُ لَيَمْنَعُنِي أَنْ أُحَدِّثَكُمْ حَدِيثًا كَثِيرًا أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ: مَنْ تَعَمَّدَ عَلَيَّ كَذِبًا فَلْيَتَبَوَّأْ مَقْعَدَهُ مِنَ النَّارِ. رَوَاهُ اْلأَرْبَعَةُ.\nوَلِمُسْلِمٍ: إِنَّ كَذِبًا عَلَيَّ لَيْسَ كَكَذِبٍ عَلَى أَحَدٍ فَمَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ.\n«Ким менга ёлғонни қасд қилса, дўзахдаги ўриндиғини олаверсин», деган ҳадислари тахтига дохил бўлиб қолишдан ҳайқиб турганлар.\n/ Рамазонга тааллуқли миш-мишлар ҳақида


Жомбойда саноат ишлаб чиқариш ҳажми 1 триллион 450 миллиард сўмдан ошди - Халқ сўзи\n17:52 30 Ноябрь 2020 Иқтисодиёт\nБугунги кунда Жомбой туманида 2880 тадбиркорлик субъекти фаолият кўрсатмоқда.\n2019 йил якунида рўйхатдан ўтган кичик бизнес субъектлари сони 963 тани ташкил этган бўлса, ҳозир 1170 та тадбиркорлик субъекти фаолият олиб бормоқда. Улар томонидан давлат бюджетига 1 миллиард 72,3 миллион сўмлик солиқ тўловлари тўланди. 1134 та янги иш ўрни яратилган.\nТумандаги «Қорамўйин» кичик саноат зонасида 2,6 гектар майдонда 4 та ташаббускор томонидан 8,6 миллиард сўмлик гранулали омихта ем ишлаб чиқариш, музлатгичли омборхона ташкил этиш, қишлоқ хўжалиги маҳсулотларини қайта ишлаш ва болалар кийимлари ҳамда юмшоқ ўйинчоқлар ишлаб чиқариш лойиҳалари амалга оширилади.\nҲозир туманда 308 та саноат корхонаси, 304 та ҳудудий корхона фаолият кўрсатмоқда. Жорий йилнинг январь-сентябрь ойларида саноат маҳсулотлари ишлаб чиқариш ҳажми 1 триллион 457 миллиард сўмни ташкил этди.\nПандемия даврида экспорт имкониятларининг чекланганлиги туфайли 9 ойда “JV MAN AUTO UZBEKISTAN”, “UzAuto Trailer” қўшма корхоналари ҳамда “SAMARQAND JOMBOY-SHAROB” масъулияти чекланган жамияти ишлаб чиқариш ҳажмини пасайтирган.


Ўзбекистонда депутат ким: Ҳуқуқ ва мажбуриятлар, маош ҳамда имтиёзлар\n21:04 / 19.02.2017\nЎзбекистонда 213,1 минг кишига бир нафар депутат тўғри келади. Буни оддий арифметик йўл билан аниқлаш мумкин. Ўзбекистон аҳолиси сони (2017 йил маълумотига кўра 32 миллиондан ошиқ) Қонунчилик палатаси депутатлар сонига бўлинса (депутатлар сони 150 нафар), 213 минг 233 сони келиб чиқади.\n2010 йил мартидан Олий Мажлис Қонунчилик палатаси депутатлари сони 120 нафардан 150 нафарга оширилганди. Қонунчилик палатасининг 135 нафар депутати ҳудудий бир мандатли сайлов округлари бўйича кўппартиявийлик асосида умумий, тенг ва тўғридан-тўғри сайлов ҳуқуқи асосида яширин овоз бериш йўли билан сайланади. Ўзбекистон экологик ҳаракатидан Қонунчилик палатасининг 15 депутати мазкур ҳаракатнинг олий органи (Конференцияси) томонидан сайланади.\nТаққослаш учун Европа Иттифоқи мамлакатларида бу борада ўртача кўрсаткич 1 депутатга 54 минг киши.\nЖумладан, қитъанинг етакчи давлатларидан бири бўлмиш Германияда Бундестагнинг бир депутатига 123 минг киши тўғри келади. Мальтада эса 6683 кишидан бири депутат.\nАҳолиси сони 50-80 миллион атрофида бўлган Испания, Франция, Польша ва Италия каби давлатларда ўртача кўрсаткич 70 мингга 1. Германия парламентида (аҳоли сони - 80 миллион киши) 667 депутат ишлайди, Францияда (66 миллион) – 925, Буюк Британияда (65 миллион) – 1449, Италияда (61 миллион) – 952, Испанияда (46 миллион киши) – 616 депутат ишлайди.\nЎзбекистонда депутат ким?\nЎзбекистон Республикаси Олий Мажлисининг Қонунчилик палатаси тўғрисидаги қонунга кўра, сайлов куни 25 ёшга тўлган ҳамда камида 5 йил Ўзбекистон Республикаси ҳудудида муқим яшаган Ўзбекистон Республикаси фуқароси Қонунчилик палатасининг депутати бўлиши мумкин. 5 йил муддатга сайланади.\nДепутатнинг маоши қанча?\nКун.уз манбаси маълумотига кўра, Ўзбекистонда депутатнинг маоши миқдори 1,5-1,7 миллион сўм (50 фоизи нақд тўланади). Шунингдек, депутатлар бир қатор имтиёзлардан фойдаланади.\nДепутатнинг мансабдор шахслар томонидан дарҳол қабул қилиниши ҳуқуқи қонун билан белгиланган.\nДепутат ўз ваколатларини амалга ошираётганда гувоҳномасини кўрсатиб, Ўзбекистон Республикаси ҳудудидаги корхоналар, муассасалар ва ташкилотларга монеликсиз кириш ҳуқуқидан, шунингдек уларнинг раҳбарлари ҳамда бошқа мансабдор шахслари томонидан дарҳол қабул қилиниш ҳуқуқидан фойдаланади. Фаолияти давлат сири ҳамда қонун билан қўриқланадиган бошқа сир билан боғлиқ корхоналар, муассасалар, ташкилотларга депутатнинг кириш тартиби қонунда белгиланади.\nЎзбекистон Республикаси Олий Мажлиси Қонунчилик палатаси депутатининг ва Сенат аъзосининг мақоми тўғрисидаги қонуннинг 16-моддасига кўра, депутатнинг меҳнат ҳуқуқлари кафолатлари белгиланган.\nДепутатнинг, сенаторнинг тегишли палатада ишлаган вақти умумий иш стажига ва аввалги ихтисоси бўйича иш стажига қўшиб ҳисобланади.\nКорхоналар, муассасалар ёки ташкилотларнинг раҳбарлари ўз ваколатларини ишлаб чиқариш ёки хизмат фаолиятидан ажралмаган ҳолда амалга ошираётган сенаторни у ўзининг сенаторлик вазифаларини бажарадиган вақтда, унинг иш жойи (лавозими) сақланган ҳолда, ишдан озод қилишлари шарт. Сенаторлик вазифаларини бажараётган вақтда сенаторнинг ўртача иш ҳақи сақланиб қолади.\nДепутатга, сенаторга ҳар йили ўттиз олти иш кунидан иборат ҳақ тўланадиган меҳнат таътили берилади, қонун ҳужжатларида кўпроқ муддатли таътил назарда тутилган ҳоллар бундан мустасно. Ҳар йилги меҳнат таътили депутатга, қоида тариқасида, Қонунчилик палатасининг сессиялари оралиғидаги даврда берилади.\nҚонунчилик палатаси ёки Сенат тарқатиб юборилган тақдирда депутатга ёки Сенатда доимий асосда ишловчи сенаторга ишдан бўшатиш нафақаси тўланади ҳамда ишга жойлашиш даврида қонунда белгиланган тартибда ўртача иш ҳақи сақланиб қолади.\nДепутат тегишинча Қонунчилик палатасининг, Сенатнинг мажлисида кўриб чиқилаётган барча масалалар бўйича ҳал қилувчи овоз ҳуқуқидан фойдаланади.\nДепутат палатанинг органларига сайлаш ва сайланишга;\nфуқароларнинг ҳуқуқлари ва қонун билан муҳофаза қилинадиган манфаатларини бузиш ҳоллари ёки қонун ҳужжатларини бузишнинг бошқа ҳоллари маълум бўлиб қолган тақдирда уларга дарҳол чек қўйиш чораларини кўриш талаби билан тегишли органлар ҳамда мансабдор шахсларга мурожаат этишга ҳақли.\nДепутат, қонунчилик ташаббуси ҳуқуқига ҳамда Қонунчилик палатасидаги депутатлар бирлашмалари ишида иштирок этиш ҳуқуқига эга.\nдепутат маош имтиёзлар\n7 жойдан маош оладиган Раматов навбатдаги лавозимида текинга ишлайди\nДавлат мактабгача таълим тизими ходимлари қанча маош олишади? — Жадвал\nБишкекда Қирғизистон парламенти депутати қўққисдан вафот этди


15:47 / 14.12.2016\nЎзбекистон ҳукумати мамлакатнинг 2017-2021 йилларга мўлжалланган ривожланиш стратегиясини ишлаб чиқмоқда ва мазкур лойиҳа муҳокамага тақдим этилади. Бу ҳақда Ўзбекистон Президенти Шавкат Мирзиёев Олий Мажлис палаталарининг қўшма мажлисида маълум қилган.\n«Биз Ўзбекистоннинг 2017-2021 йилларга мўлжалланган ривожланиш стратегиясини ишлаб чиқишга киришдик ва мазкур лойиҳа умумхалқ муҳокамасига тақдим этилади», — дея президент сўзларини келтирган РИА Новости.\nПрезидентнинг сўзларига кўра, дастурдан 5 асосий йўналиш: давлат бошқаруви ва суд-ҳуқуқ тизимини модернизация қилиш, иқтисодиётни либераллаштириш, ижтимоий соҳадаги ислоҳотлар ва ташқи сиёсат тамойиллари ўрин олади.\n«Биз Вазирлар Маҳкамасининг ижро тизимига жиддий ўзгаришлар киритиш орқали уни мақбуллаштирамиз, жамият манфаатларига жавоб берадиган тизимга айлантирамиз», — дея таъкидлаган Президент.\nШавкат Мирзиёев стратегия\nШавкат Мирзиёев Марказий Осиё бирдамлиги дунё муаммоларини ҳал этишда ёрдам бериши ҳақида


Ўзбек ўзи бекдай бўлса-да!\n4 oy oldin Behzod 629\n“Лавҳалар, эълонлар, нархномалар ва бошқа кўргазмали ҳамда оғзаки ахборот матнлари давлат тилида расмийлаштирилади ва эълон қилинади ҳамда бошқа тилларда таржимаси берилиши мумкин”.\nЎзбекистон Республикасининг “Давлат тили ҳақида”ги қонунининг (янги таҳрири) 20-моддаси.\nНе ҳасратда авайлаб ўстирган боласининг ҳарбий хизматдан тили ажнабийлашиб қайтганидан қўни-қўшни олдида хижолат бўлган қанча оналарнинг кўнгли бузилиб: “Бу ўрис ўлгур боламнинг туппа-тузук тилгинасини бузиб, элига бегона қилиб қайтарибди-я”, дея ёзғирганларини ҳозирги ёшлар қайдан билсин…\nМактабда устозимиз Мамлакат ая бизга: “Дунёда нечта тил бўлса, ҳаммасининг гапида бош бўлаклар – “эга” ва “кесим”, “иккинчи даражали бўлаклар” бўлади… Фақат гапнинг эмас, тилнинг ҳам эгаси бўлиши керак… Ким ўз она тилини яхши билса, у бошқа хорижий тилларни ҳам осон ўзлаштиради…\nОнанг сенга қанчалар хайрихоҳ бўлса, она тилинг ҳам худди шундай – сенинг таянчинг бўлади…”, деб уқтирганига мана, қарийб қирқ йил бўлибди.\nТўғри айтган экан. Ўзимдан қиёс. Ўша – гапда “эга” ва “кесим” вазифасида келадиган сўз туркумлари – “ОТ” нинг келишиклар бўйича турланишини, “ФЕЪЛ” нинг шахс ва сонда, яна замонлар бўйича ҳам тусланишини ва ҳоказо билимларни яхшилаб ўзлаштириб олганим яхши бўлган экан.\nЯширмайман, шунинг ортидан салкам ўттиз йилдан бери рўзғор тебратяпман. Ҳозир эҳтиёжимга яраша икки-учта хорижий тилда ҳам “нон топа оламан”, ҳарҳолда.\nЯна бир иқроримни ҳам айтиб ўтай – ёши 75га қараб кетаётганига қарамай, битта “семиз” китоб мутолаасини узоғи билан бир ҳафтада интиҳолайдиган онам ҳалигача суҳбатларимизда ҳаммамизнинг, ҳатто набираларининг ҳам, ифода-ю изофаларимизгача таҳрирлаб турадилар, беозоргина. Мулла Абдураҳмон домланинг невараси ўлароқ хат-саводи ҳаялламай чиққанидан бери 70 йилда қўлидан ўтган китоблардан олган таассуротларини тинглаб ўтиришнинг ўзи бир олам завқ беради кишига. Азбаройи тасаввурлари бойлигидан ер юзининг исталган жойини табиатидан тортиб одамларининг характеригача шунақанги аниқ тасвирлаб берадиларки, эшитган одам худди бу онахон ҳозиргина ўша ердан келибди-да, деган хаёлга бориши ҳеч гапмас.\nҚўни-қўшни, қариндош-уруғлардан бирортасининг турмушида муаммо чиқиб, ўй-хаёлида “ҳаёт бошқа, китоб бошқа экан-да” деган хулоса айланиб қолса, ҳеч иккиланмай онамнинг маслаҳатига келади. Ва табиийки, бундай “ҳақиқат” бир зумда “синади”. Онам ҳаётни худди китобдагидай қилиб, керак бўлса, эртаклардагидек қилиб йўлга солиб юборади. Дадам (охирати обод бўлсин!) ҳам қандайдир оилавий масалада бирор маслаҳат онам айтганидай ҳал бўлаверса, “Ҳа, сенинг билганинг-билган, ҳамма нарсани тушунадиган хотинсан. Шу, омон бўлгур, тушунтиришинг ҳам чаккимас-да”, деб қўярди гоҳида…\nУзр, бироз чалғидим. Бунинг сабаби бор.\n“Ҳуррият”га, деб бир мақола ёзиб, таҳририятга олиб келувдим.\nУнда БМТ Бош Ассамблеясининг 75-сессияси билан боғлиқ тарихий ходисага доир таассуротларимни, “ўзбек тили аввало давлат тили экани, миллат тарихи ва маданиятининг асоси сифатида қадрланиши, ҳозирда дунё бўйича қарийб 50 миллион кишининг она тили сифатида хориждаги ватандошларнинг ҳам этномаданий ўзлигини намоён этиб келаётгани, ҳар қандай воқеа-ҳодисани, табиий ва ижтимоий жараёнларни, ҳис-туйғуларни ифода ва изҳор этиш имкониятларининг мукаммаллиги каби ноёб хусусиятлари” борасидаги фикрларимни баҳоли қудрат айтишга уринган эдим.\nМақоламда яна “ўзбек тили юз йиллардан бери 130дан ортиқ миллат ва элатнинг ўзаро тотув умргузаронлик қилишини таъминлаб келаётган чин байналмилал тил эканини, бу тил ўзбекнинг ўзидай бағрикенглиги” ҳақида ёзгандим. Ўзбек тили ўзининг она тили бўла туриб, бошқа тилда мулоқот қилишни афзал кўрадиган миллатдошларимни таҳлил қилишга ҳам уринган эдим.\nМуҳими, мустақил ўрганишларим асосида “ўзбек тилини ўрганиш – умуминсоний маданий турфахилликнинг қадимий илдизларини теран англаш, одамзоднинг яна бир бетакрор феъл-атворини кашф қилиш, асрлар мобайнида буюк бунёдкорлик қудратининг чашмаси бўлган ноёб бир миллий характерни ҳис этишнинг энг зўр йўли экани”ни исботлашга тиришган эдим.\nНимаики ишлатилмаса у албатта яроқсиз бўлиб қолади, деган мантиққа асосланиб, “токи биз ўз тилимизни фаол ва тўғри қўлламас эканмиз, унинг истеъмолдан чиқишига томошабин бўлиб тураверишимиз”ни айтмоқчи бўлгандим, мақолада…\nТаҳририятга киришдан олдин мақолани “бойитадиган” битта бўлсаям сурат олай, деб кўчанинг қарама-қарши томонига қараганимни биламан, Ўзбекистон пойтахти Тошкент шаҳрининг Алишер Навоий кўчасида турганимга бирдан шубҳа пайдо бўлди менда. Кўзларимга ишонмадим. Ачиниб кетдим, ўзимга – ЎЗБЕКка! Суратга олдим.\nМақоланинг ўрнига таҳририятдан пойтахтимизнинг марказий кўчаларидан бири, буюк бобомиз Алишер Навоий номи билан аталувчи кўчадан олинган бир суратни чоп этишларини сўраб, қайтдим…\nPS. Исталган хорижий давлатнинг пойтахт шаҳарларида тижорат баннерлари ёки одамларнинг кўзи тушадиган ерда биттагина ўзбекча сўзни ишлатиш – сиёсий воқеа саналади! Ва бу деярли имконсиз иш. Бордию бунга аҳд қилинса, эвазига анча ҳаракат ва харажат қилиш керак! Ўзи инсоф берсин, ўзбекка!\nPrevious Қишлоқда ярим тун…\nNext Янги Қувасойнинг қадим шамоли


«Норд Азия Металл» ёпиқ ҳиссадорлик жамияти фаолияти билан танишув\nДата публикации\tПросмотров: 1536\nСуғд вилояти Раиси Ражаббой Аҳмадзода 10 июл куни Спитамен ноҳиясига бӯлган иш сафари доирасида «Норд Азия Металл» ёпиқ ҳиссадорлик жамияти фаолияти билан танишди.\nШуни айтиш керакки, «Норд Азия Металл» саноат корхонаси қурилиши 2014 йилда бошланиб, қурилиш ва замонавий жиҳозларни улаш ва ӯрнатиш учун 23 миллиондан ортиқ сарфланган бӯлиб, бундан 11 миллион сомонийси корхона технологиялари ҳам жиҳозларига ишлатилган.\nУшбу корхона 2016 йилда Миллат пешвоси муҳтарам Эмомали Раҳмон иштирокида фойдаланишга топширилган эди. Янги бунёд этилган корхонада, асосан, қувурлар ва тӯрт-бурчак, айлана шаклдаги металл профиллар ишлаб чиқарилиб, йиллик иқтидори 60 минг тонна металл ишлаб чиқаришни ташкил этади.\nКелгусида «Норд Азия Металл» ёпиқ ҳиссадорлик жамияти ӯз фаолият йӯналишини кенгайтиради. Айни пайтда, эса корхонада ишлаб чиқаришнинг иккинчи тармоғини бунёд этиш режалаштирилган бӯлиб, бу борада ишлар бошлаб юборилган. Вилоят Раиси корхона масъуллари билан суҳбат чоғида импорт ӯрнини босувчи маҳсулот ишлаб чиқариш ҳажмини кӯпайтириш йӯналишида давлат, ҳукуматнинг яратувчанлик мақсадларини эслатиб ӯтиш билан «Норд Азия Металл» корхонаси меҳнат жамоасининг ишлаб чиқаришнинг янги тармоқларини ишга тушириш хусусидаги ташаббусини яхши кутиб олди.\nШуни айтиш жоизки, 2017 йилда «Норд Азия Металл» ёпиқ ҳиссадорлик жамияти 100 миллион сомонийлик маҳсулот ишлаб чиқариб, ички бозорни маҳсулот билан таъминлаш билан бирга қӯшни давлатларга экспорт қилади.


Адолатсиз судьялар дўзахга тушади – Қирғизистон президенти ҳадисдан мисол келтирди\n01:49 24 Май 2019\n18:22 11.03.2019 Ҳавола олиш\nҚирғизистон президенти Сооронбай Жээнбеков ҳеч ким судьялар қарорини бекор қила олмаслигини эслатиб, улардан буни ҳамиша ёдда тутишларини сўради. Шунингдек, у ҳаёт қисқалиги ва “барчамиз Яратган олдида жавоб берамиз”, деб қўшимча қилди.\nТОШКЕНТ, 11 мар — Sputnik. Қирғизистон президенти Сооронбай Жээнбеков судьяларнинг XI қурултойида судьялар тўғрисида ҳадис айтиб берди. Бу ҳақда Қирғизистон президенти матбуот хизмати хабар қилди.\nНазарбоев яна латифа айтиб, ҳаммани кулдирди\nҚирғизистон раҳбари ҳадисда пайғамбаримиз (с.а.в) шундай деганлар: уч хил судьялар бўлади - иккитаси дўзахга, бири эса жаннатга тушади.\n“Агар судья адолатли қарор чиқарса, унинг жойи жаннатда бўлади. Ишни яхши тушунмасдан ҳукм чиқарган ёки ҳақиқатни билиб туриб, адолатсиз қарор чиқарганларни эса дўзах кутади”, - дея ҳадисдан мисол келтирди Қирғистон президенти.\nЖээнбеков ҳеч ким судьялар қарорини бекор қила олмаслигини эслатиб, улардан буни ҳамиша ёдда тутишларини сўради. Шунингдек, у ҳаёт қисқалиги ва “барчамиз Яратган олдида жавоб берамиз”, деб қўшимча қилди.\nRavon спорт жамоаси Россия ҳалқа пойгасида илк ғалабани қўлга киритди\nЯнги ташкил қилинган RAVON Racing Team жамоаси Россия Ҳалқа пойгасида илк ғалабани қўлга киритиб барчани ҳайрон қолдирди.\nНавоий вилоят маъмурий суди раиси жиноят содир этишда айбланмоқда\nНавоий вилоят суди раиси феврал ойида қўл остида ишловчи ходимини кўпчиликнинг кўз ўнгида ерга ётқизиб тепкилагани хабар қилинган эди.\nРоссияга хизмат қиламан: Маргарита Симоньян орден билан тақдирланди\nМаргарита Симоньян Александр Невский ордени билан тақдирланди.\n19:59Ravon спорт жамоаси Россия ҳалқа пойгасида илк ғалабани қўлга киритди\n19:59Россияга хизмат қиламан: Маргарита Симоньян орден билан тақдирланди\n19:18Қабристон сабабли тожик-қирғиз чегарасида низо чиқди\n19:16Дунёнинг энг гўзал аёллари: подиумда ва ҳаётда\n19:09Навоий вилоят маъмурий суди раиси жиноят содир этишда айбланмоқда\nЎзДЖТУ ректори: Ўзбекистонда рус тили мавқеини ошириш бўйича жиддий чоралар кўрилмоқда\n"Пахтакор" чемпионлар Лигасидан чиқиб кетди\n“Пахтакор” ОЧЛнинг кейинги босқичига чиқиш учун “Ал-Аҳли”га қарши баҳс олиб боради


НИЛУФАР УСМОНОВАДАН «ДАДАСИНИ ҚИЗИ»! МР3! “ҚЎШИҚ ШЕЪРИДА, ЎЗИМНИ, ДАДАМНИ ТАСАВВУР ҚИЛГАНМАН...” 27.02.2017 00:24\nХонанда Нилуфар Усмонова доим долзарб мавзуларда қўшиқлар куйлаши сир эмас. Унинг янги қўшиғи “Дадасини қизи”, номининг ўзидаёқ эътиборни тортади. Хонанда доимо ижтимоий тармоқлар орқали ўз мухлислари билан мулоқотлар, турли танловлар ўтказиб боради. 2015-йил август ойида у Twitter.com ижтимоий тармоғи орқали шеърият бўйича танлов эълон қилган бўлиб, танлов шартига кўра, унинг кузатувчилари, хонандага ўз битикларини тақдим этишлари керак эди. Мана шу танлов доирасида Кореада меҳнат қилаётган бир мухлис ўз қизига атаб ёзган шеърини юборган бўлиб, мана шу шеър Нилуфар Усмонованинг эътиборини тортди ва у мазкур танловда ғолибликни қўлга киритди!\nШундан сўнг, Нилуфар Усмонова ғолиб билан боғланиб, шу шеърни қўшиқ қилиб ижро қилиш ниятида эканини ва муаллифнинг рухсати кераклигини айтган. Муаллиф ҳам бу таклифдан қувониб, рози бўлган. Хонанда 2015-йилнинг ўзидаёқ бу қўшиқни яратган, аммо маълум бир сабабларга кўра таронани омма учун 2017-йилнинг бошида тақдим этишни режалаштирган. Эндиликда, қишнинг сўнгги кунларида, баҳор фасли арафасида мазкур қўшиқ премьера қилинмоқда!\nНилуфар Усмонова бу ҳақида: - “Бу шеърни биринчи марта ўқиганимда кўз ўнгимда ўзим гавдаланганман. Яъни 1, 2, 3 ёшли Нилуфар дадаси билан боғлана олмаган. Бувим ва аямнинг айтишларича, дадамни жуда ҳам яхши кўрганман. Ҳаттоки, соғиниб касал бўлиб қолганман. Шу шеърни ўқиб, ўзимни, дадамни тасаввур қилганман. Шунинг учун ҳам, дарҳол қўшиқ қилиб куйлашга киришганман. Бугунги кунда, тўртинчи бора она бўлиш арафасида ушбу ижод маҳсулимни халқимизга намойиш қиладиган кун экан, ўйлайманки, қўшиқ барчага манзур келади. Таронани ҳар бир ота тинглаганда, ўзини номидан қизалоғига ижро қилгандек, меҳри-муҳаббати ошади. Соғинчи янада ортади ”.\nҚўшиқ учун видеоклип суратга олиш бошлаб юборилган бўлиб, клип Сарвар Исаев ва Рустам Муродов билан ҳамкорликда яратилмоқда. Қўшиқнинг матн муаллифи Навзод Ҳамро. Қўшиқ куйи ва аранжеровкаси Жасур Абдураҳмоновга тегишли.\n“ДАДАСИНИ ҚИЗИ” МР3!


Хакерлар Veritaseum ICO лойиҳаси доирасида 8,4 млн долларни ўмаришди\n18:34 / 25.07.2017\nНью Йоркнинг Veritaseum блокчейн стартапига уюштирилган хакерлик ҳужуми оқибатида инвесторлар томонидан ICO лойиҳаси доирасида олинган маблағларнинг 8,4 млн доллари ўмарилди, деб ёзмоқда forklog. Ўтган дам олиш кунларида Boom Bust Blog блоги асосчиси Регги Миддлтон лойиҳаси Ethereum (ERC20 стандарти) платформаси доирасида VERI токенларининг илк жойлашувини амалга оширган эди. ICO амалга оширилаётган вақтда шубҳали фаоллик кузатилган. Бу ҳақдаги маълумот BitcoinTalk форумида тасдиқланган.\nУнга кўра, ғаразгўйлар бевосита ICO лойиҳаси амалга оширилаётган вақтда токенларни ўмариб,уларни йирик инвесторларга сотишга улгуришган. Миддлтоннинг қайд этишича, доллардаги қиймат катта кўринганига қарамай, лойиҳа умумий қийматининг 0,07 фоизини бой берган. У, шунингдек, фойдаланувчиларнинг ҳеч бири молиявий зарар кўрмаганини таъкидлаган. Чунки, барча токенлар Veritaseum стартпига тегишли бўлган. Шу сабабли лойиҳа бу токенларни қайтариб харид қилмайди.\nМиддлтоннинг сўзларига кўра, хакерлик ҳужумига Veritaseum стартапнинг корпоратив ҳамкорлари аралашгани эҳтимол. Бироқ у тергов жараёни тафсилотларига тўхталмаган.


Cитора Фармонова ноҳақ танқидлар, ҚВЗдаги иштироки ва орзуидаги роль ҳақида гапирди - 31 Мая 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 28.10.2020, 22:51\nГлавная » 2018 » Май » 31 » Cитора Фармонова ноҳақ танқидлар, ҚВЗдаги иштироки ва орзуидаги роль ҳақида гапирди\nCитора Фармонова ноҳақ танқидлар, ҚВЗдаги иштироки ва орзуидаги роль ҳақида гапирди\n"Қувноқлар ва зукколар клуби" (КВН) ўйинлари "Осиё MIX" жамоаси иштирокчиси, хонанда, гўзал актриса билан "Кунутун" суҳбат уюштирди. Эътиборингизга ушбу суҳбатни ҳавола этамиз.\n— Ҳаётингизни санъат билан боғлашингизни қачон тушуниб етгансиз?\n— Ёшлигимдан орзуим дизайнер бўлиш эди. Бир куни таниқли дизайнер Валентин Юдашкиннинг бир гала концертда ўз либослар намойишини ўтказгани эътиборимни тортган. У пайтда мен бир- икки марта фильмларда суратга тушиб улгурган эдим, лекин ҳаётимни санъат билан боғлаш ҳақида жиддий ўйлаб кўрмагандим. Шу намойишни кўргач, «аввал санъат орқали танилиб, сўнг ўз либослар тўпламимни чиқарсам қандай бўларкин» деб ўйлаб қолганман.\n— Мактабдан сўнг модельер дизайнерлик соҳаси бўйича таълим олгансиз. Ҳозир ҳам либослар яратиб турасизми?\n— Шу кунгача барча оқшом либосларимни ўзим тикканман. Дизайнерлик фаолиятимни ҳеч қачон тўхтатмаганман. Бу менинг хоббим, болалигимдан энг катта орзуим десам ҳам бўлади. Ва мен орзу қилишдан ҳеч қачон тўхтамайман.\n— Орзуингиздаги роль?\n— Орзуимдаги роль «Зулмат» фильмидаги Рани Мукхерджи яратган образ. Ҳам забонсиз, ҳам кўзи ожиз, лекин унинг ҳаётда интилиши, бу образни чиқариб бериш катта маҳорат талаб қилади. Шундай амплуадаги роль насиб қилса мамнуният билан ижро этган бўлар эдим.\n— Кўпгина фильмларда суратга тушгансиз, қўшиқ ҳам куйлагансиз, ҚВЗда иштирок этдингиз. Қайси бири сизга яқинроқ?\n— Камера қаршисида роль ижро этиш менга қизиқроқ. Ҳар бир актёр ва актрисалар роль ижро этганда ичидаги бор ғуборини чиқариб ташлайди. ҚВЗ ҳам актёрлик маҳоратини кўрсатишга киради. Шундан келиб чиқиб, актёрлик маҳорати менга яқинроқ десам тўғри бўлади.\n— Ҳозирги кунга келиб, шу ролни ижро этмасам бўларкан деган фикр ҳаёлингиздан ўтганми?\n— Шу кунгача ижро этган ролларимдан хафа эмасман. Чунки энг бошда сценарийни ўқиб, менга ажратилган ролни англаб, ўзимни шу образда тасаввур қила олсам розилик бераман. Яқинда жуда яхши сценарий келди, агар шу фильм экран юзини кўрса катта муваффақиятга эришади. Лекин менга ажратилган роль ёқмаганлиги туфайли рози бўлмадим. Мен бирор бир ролга розилик беришдан аввал ўзимни премьерада томошабин ўрнига қўйиб кўраман. Агар шу ролга рози бўлганимда, кейинчалик пушаймон бўлишим аниқ эди. Ҳар қандай ролни ижро этишдан аввал жуда пухта ўйлаб кўраман. Шу сабабли яратган образларимдан ҳозирча пушаймон бўлмаганман.\n— Ижодингизда нима янгиликлар бор?\n— Анча вақтдан бери янги картина суратга олиш ишлари учун тайёргарлик кетмоқда. Тез кунда суратга олиш жараёни бошланади. Мен шу кунгача ижро этган образларга умуман ўхшамайди. Бу орзуимдаги рольдан бир парча десам ҳам бўлади. Ситора Фармоновани ҳали халқ бунақа образда кўрмаган.\n— Азия MIXдаги иштирокингиздан таассуротлар билан бўлишсангиз.\n— ҚВЗ инсонни ўзига шундай жалб қилади, кейин унинг таъсиридан чиқиш жуда қийин. Унда ғаразлик йўқ, қувноқ кайфият ҳукмрон, барча жамоалар катта бир оиладек, бир-бирига ёрдам бериб, қўллаб-қувватлаб, шодлик ва қайғуни бирга баҳам кўради. Албатта, ҳар бир соҳада бўлгани каби, бу ерда ҳам ўзига яраша қийинчиликлари мавжуд, машаққатлари катта, лекин ҚВЗ ичидаги ҳаёт жуда чиройли.\n— ҚВЗга катта умидлар билан қўшилгансиз, лекин ундаги иштирокингиздан сўнг танқидий фикрлар ёғилди. Сизга бу қандай таъсир қилди?\n— Маълум бир сайт нотўғри информация тарқатиб, номимни қорага чиқарди. Мақола сарлавҳаси «Ўзбек миллатини устидан кулгани учун лицензиясидан маҳрум бўлди» қабилида ёзилган эди. Ваҳоланки, мен ўз халқимни, миллатимни устидан асло кулмаганман, кулмайман ҳам. ҚВЗнинг ҳар бир сони YouTube’да жойланган, мен керакли жойларга олиб бориб, буни исботлаб ҳам бердим. Мазкур сайт шов-шувли сарлавҳа билан ўзига пиар қилмоқчи бўлган, халқ эса биз санъаткорларни ижро этган ролимизга қараб баҳолайди. Минг афсуски, халқ бу гап-сўзларга ишонди. Тушкунликка тушдим, лекин айнан ҚВЗ мени шу тушкунлик ҳолатидан чиқишимга кўмаклашди.\n— Сиз кутмаган инсон сиз ёмонлик қилганми?\n— Бўлган. Энг яқин дугонам, ҳаттоки бир нечта дугоналаримдан панд еганман. Чин дилдан яхши кўриб, энг яхши тилакларни соғинган дугонам кутилмаганда ҳиёнат қилган. Орада кўп гап-сўзлар бўлиб ўтди. У ҳам туҳматга учраганини, бундай иш қилмаганини айтган. Лекин бир нарсани айтишим керак, мен уни аллақачон кечирганман. Ушбу вазиятни юрагимдан чиқариб ташлаганман. Ўша вақтда жуда катта зарба бўлган. Турмушга чиқишим керак бўлган пайтда, куёв тарафнинг оиласига мени ёмонлаган. Аллоҳга шукр, орадан бир ой ўтмай номим оқланиб, ўша қиз кимларни орасида менга туҳмат қилган бўлса, уша инсонлар ичида унинг яқин дугонаси бор ҳақиқатни гапириб берган. Туҳмат гапларга ишонганлар келиб кечирим сўрашган, шунинг учун бу вазиятни қўйиб юборганман. Инсон кечиримли бўлиши керак.\n— Панд еган инсонингизга яна ишона оласизми?\n— Йўқ! Мен энди ота-онам ва Аллоҳдан бошқасига ишонмай қўйганман.\n— Доим қулоғингиз остида жаранглайдиган насиҳат. Ким томонидан айтилган?\n— Дадам ҳар куни бир насиҳатни қайтарадилар: «Болам, юлдузлик касалига чалинма. Одамларга бўлган муносабатинг ҳеч қачон ўзгармасин».\n— Ситора Фармоновани актриса сифатида танилишида кўмаклашган роль қайси деб ўйлайсиз?\n— «Мафтуна» сериалидаги Мафтуна образи мени жуда ҳам яхши танитган. Фильм режиссёри, раҳматли Нуриддин Қосимов мени кастингга чақирганларида, «Ситора, мана шу Мафтуна образи сизни бутун ўзбек халқига танитади», - дегандилар. Иккилангандим. Лекин, мана ҳозиргача мени шу ролим орқали танишади. Кўча-кўйда кўриб, одамлар мени Мафтуна деб атаган пайтлари ҳам бўлади. Ва яна, аҳамият берган бўлсангиз, бу сериал қайта-қайта эфир юзини кўрмоқда.\n— Машҳурлик сиз учун қанчалар муҳим?\n— Инсон зоти қизиқ мавжудот. Танила бошлаганингизда, эл назарига тушиб, машҳурликни татиб кўрганингиздан сўнг сиз ундан воз кеча олмай қолар экансиз. Машҳурлик, халқнинг эътибори мен учун нафасдек муҳим. Сал эътибор камайганини сезсам ўзимни ҳаво етишмаётгандек ҳис қила бошлайман.\n— Машҳур бўлганингиздан афсусланган вақтингиз бўлганми?\n— Таъқиққа тушган пайтимда у ер бу ерга борсам дарров одамлар пичирлаб, ғийбат қилишга тушиб кетишарди. Шу пайт машҳур бўлганимдан афсусланганман.\n— Машҳур бўлиш учун ташқи гўзаллик қанчалар муҳим?\n— Санъатда ташқи кўриниш энг муҳим омиллардан бири. Лекин иқтидор бўлмаса, тарбиянгиз ҳавас қилгудек бўлмаса, бор гўзаллигингиз ҳам кўзга кўринмайди.\n— Гўзаллигингизни қачон тушуниб етгансиз?\n— Болалигимда бу ҳақда ҳеч ўйламаганман. Ўйлашга вақтим ҳам бўлмас эди. Мактаб давриданоқ бир нечта чет тилларини ўрганишни бошлаганман. Араб, тожик, немис, инглиз тилларини биламан. Мактаб даврида онам қандай кийимни тайёрласа кийиб кетаверганман. Сочимни майда қилиб ўришса ҳам ҳеч қачон норозилик билдирмаганман. Шуни тўғри деб қабул қилганман. Балоғатга етгач атрофдаги дугоналаримга назар солиб, сочимни бошқача турмаклашни, бироз пардоз қилишни бошлаганман.\n— Инсонлардаги қайси хислатни кўпроқ ҳурмат қиласиз?\n— Самимийлик ва оддийликни. Кайфиятим йўқ бўлган пайтда оддий, содда дугоналарим билан кўришсам, уларнинг самимий суҳбатидан кайфиятим дарров кўтарилади.\n— Ўзингизни қандай инсонлар қаторига қўшасиз?\n—Жуда ҳам позитив инсонман. Ҳаттоки дўстларим "Ситора, ҳеч йиғлайсанми ўзи?”, - деб сўрашади.\n— Ижтимоий тармоқларнинг ҳаётингиздаги роли?\n— Ижтимоий тармоқ ҳозир актёрлар ва режиссёрларнинг ишини жуда енгиллаштирди. Аввал бирор бир ролга тасдиқдан ўтиш учун сарсон бўлиб, бир неча бор бориб, келиб юрардик. Ҳозир ижтимоий тармоқларда мунтазам равишда суратларимизни жойлаб борамиз ва режиссёрлар уша суратлар орқали типажимиз бўлажак образга тўғри келадими, йўқми биладилар. Ижтимоий тармоқдан ишим учун фойдаланаман.\n— Бир кунда ўзингизга қанча вақт сарфлайсиз?\n— Авваллари салонларга борар эдим. Маълум, салонга борсангиз уч-торт соат вақтингиз кетади. Лекин ёшим улғайган сари, ота-онамнинг сочларига оқ оралагани, юзларига ажин туша бошлаганини сезгач, уша вақтни оиламга сарф қилишни бошладим. Сочимга ниқоб қилиб, бемалол уй ишлари билан банд бўлишим ёки яқинларим билан суҳбатлашишим, биргаликда фильм кўришимиз мумкин.\n— Шахсан танийдиган мухлисларингиз борми?\n— Жуда кўп мухлисларим билан телеграм орқали гаплашиб турамиз. Мен мухлисларим билан гаплашганимда кайфиятим кўтарилади. Уларнинг мен ҳақимдаги ижобий фикрлари янада кўпроқ ишлашга ундайди.\n— Мухлисларга тилакларингиз.\n— Авваламбор юртимиз тинч, осмонимиз мусаффо бўлишини тилайман. Қолаверса, барча – барчага оилавий ҳотиржамлик, саломатлик ва яхши кайфият ҳамроҳ бўлишини тилаб қоламан.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 530 | Добавил: Sherlaruz.CoM | Теги: #newsuz, #uznews, #xabarlar, #Yangiliklar, #Yangilik, #news, #habarlar, #ahborot, #новости | Рейтинг: 0.0/0


Болаларга ўйинчоқ танлаш - Farzand.uz\nҲар бир ота-она фарзандларини турли ўйинчоқлар билан хушнуд этишни хоҳлайди. Лекин болажонлар учун ҳамма ўйинчоқлар хам мос келаверадими? Уларни хурсанд қиламиз деб нотўғри таъсир қиладиган ўйинчоқларни харид қилмасликни истасангиз ушбу тавсияларга эътиборингизни қаратинг.\n1-2 ёш учун: Ёғоч доска; Тебранма тойчоқ (ўғил болаларга); Аравачадаги қўғирчоқ (қиз болаларга); Ичма-ич қутилар; Челак ва белкурак тўплами; ғилдиракли ўйинчоқ (капалак, қушча); Мусиқий шкатулка (пианиноча, гитарача); Копток; Ранг-баранг резина, пластмасса ўйинчоқлар; Машинача, танк, юк машинаси (овоз чиқарадиган); Ўйинчоқ телефон.\n2-3 ёш учун: Турли ўлчамдаги тўплар; Қўғирчоқлар; Юмшоқ ўйинчоқлар; Кубиклар; Уч ғилдиракли велосипед; Пластилин. Бўрли доска; Рангли қоғозлар; Рангли қаламлар, фломастер ва бўёқлар (расм чизишни ўрганиш учун); Стол ва стулчалар; Тележка; Фонарча; Боғдорчилик ўйинчоқлари; Мусиқий ускуналар (барабанча, қўнғироқ, танбур) Оддий мозаика суратлари; Конструктор ўйинлар (йиғиш, тўплаш, қуриш).\n3-6 ёш учун: Коптоклар, пластилин, кубиклар; Касбга оид ўйинчоқлар: шифокорлар, қурилиш, дурадгорлик асбоблари; Йирик авто ўйинчоқлар (КамАЗ, вагон, самолёт, поезд); Қалам, фломастер, акварель, елим, қоғозлар; Стол ўйинлари — домино; конки, чанғи; Чўмилиш балони; Расм бўяйдиган китоблар; Уйча; Ҳарфлар тўплами.\nФакт: Боланинг ақлий салоҳият даражасининг 20%и ирсиятга боғлиқ бўлса, қолган қисми эса атроф-муҳит ва мулоқот таъсирида ривожланади.\nЗарарли ўйинчоқларни қандай фарқлаш мумкин?\nТашқи кўриниши: улар очиқ рангда, қўғирчоқ ва жониворлар мулойим, жилмайган ҳолатда, тажовузкор ҳолатдан йироқ бўлиши лозим. Уни кўрган бола қувониши керак. Ҳажми: бола уни ўзи кўтара олиши керак, бироқ оғиз соҳасига сиғмаслиги лозим. Йирик ўйинчоқлар эса боладан кўпи билан уч баравар катта бўлиши мумкин. Хавфсизлик: овозли ўйинчоқлар чироқчалари эҳтиётсизлик юз берганда, болага зарар етказмаслиги шарт. Сифати: ҳеч қандай ёрлиқ ёки белгисиз бўлган ўйинчоқларни харид қилманг. Улар хавфли материалдан тайёрланган бўлиши мумкин. Ўйинчоқнинг таркиби билан албатта, танишинг.\nҚандай ўйинчоқлар тавсия этилмайди!\nУлкан махлуқ шаклидаги жониворлар, роботлар шаклидаги. "Уруш уруш" ўйнашга мўлжалланган бундай ўйинчоқлар болада тажовузкор руҳ уйғотади.\nЖунли пахмоқ ўйинчоқлар: айиқча, қуёнчаларнинг жуни бола оғзига кириши, қичиштириши, аллергия чақириши мумкин. Кўз тугмачаларини эса бола узиб ютиб юбориши эҳтимолдан холи эмас.\nШовқинли ўйинчоқ мусиқа асбобларининг баъзиларига рок, рэп каби жазавага соладиган мусиқалар ёзилган. Мусиқали ўйинчоқларни албатта, эшитиб кўринг, сокин ва кайфиятни кўтарадиганини танланг. Асабни бузадиган ва баланд овозлисини харид қилманг.\nАвтомат ўйинчоқлар ҳам тавсия этилмайди. Улардаги жангари овоз, ўқлар тўплами болага ижобий таъсир этади, деб айтиш мушкул.\nБарби қўғирчоқлари. Ёш аёл тасвиридаги озғин, замонавий, пардозланган ва очиқ либослардаги бундай қўғирчоқлар мактаб ёшидаги қизларга тўғри келади, аммо болаларга эмас. Чунки уларда бола учун нотаниш тана аъзолари ҳам мавжуддир…\nҚачондан бошлаб китоб ўқиб бериш мумкин?\nБоланинг илк китоби суратли бўлиши лозим. Унда ёрқин ва йирик ҳажмли жониворлар, уйлар, дарахтлар тасвирланади. Ҳар бир сурат алоҳида картон қоғозларда бўлса яна яхши. Бола уларни фарқлашни ўрганади. Бундай китобларни 4-6 ойликдан бошлаб болага кўрсатиш мумкин. Китоб жилди силлиқ ва қалин бўлсин, чайнашга қулай бўлмасин. Бир ёшдан сўнг болага осон ва қисқа сюжетли эртаклар ўқишни бошлаш мумкин. 12-18 ойликда болага шеърий оҳангли митти эртаклар тез сингади. Ушбу эртаклар, албатта, суратли бўлиши керак. Бола ҳозирча тасаввур қилишни билмагани учун эртакни расмлар орқали тушунади. Икки ёшли болага тарбиявий аҳамиятга эга, охири яхшилик билан тугайдиган эртакларни ўқиб бериш лозим. У сюжетни эслаб қолади. Бу паллада эртак эшитиб ухлаш боланинг хотиржамлигига, руҳий барқарорлигига ижобий таъсир этади. У эртакни ўз хаёлида жонлантира бошлайди.\nФарзандларингизни тўғри танланган ўйинчоқлар билан хурсанд қилинг. Китоблар оламига олиб кириб, маънавиятини бойитинг. Зеро, биздан кейин қолажак авлодларимизнинг зеҳнли, билимли ва иқтидорли бўлиб улғайиши Ватанимизнинг гуллаб-яшнашига катта ҳисса қўшади.


25.05.2019 21:32 0 3578\nХалқ депутатлари Самарқанд шаҳар кенгашининг навбатдан ташқари сессияси бўлиб ўтди. Сессияда ташкилий масала кўрилди. Бу ҳақда «Zarnews.uz» хабар бермоқда.\nШу вақтгача Самарқанд шаҳар прокурори вазифасида ишлаб келган Облақулов Бобурмирзо Саломович Самарқанд шаҳар ҳокими вазифасини бажарувчи лавозимига тасдиқланди.\nБобурмирзо Облақулов 1972 йил Каттақўрғон туманида туғилган бўлиб, Самарқанд шаҳар прокурорлигидан олдин Ўзбекистон Республикаси Бош прокуратураси, Самарқанд вилоят прокуратурасида фаолият кўрсатган, Паст Дарғом, Оқдарё туманларида прокурор лавозимида ишлаган.\nСамарқанд тайинлов ҳоким


Rost24 - ЁЛҒОН РЕКЛАМАЛАР: Booknomy ва инглиз тилини яхши билмайдиган муаллифлар\nХорижий тилларни интенсив ўрганиш курсларининг рекламалари ҳар қадамда учрамоқда.\nИнглиз, рус ва бошқа тилларни 2 ойда, 44 кунда, 3 ойда, 6 ойда “ҳеч қандай грамматика ва сўз ёдлашларсиз” “миянгизга жойлаб қўйишни” ваъда бераётган китоб сотувчилар аслида фирибгарлар гуруҳи эмасми?\nБу китоблардан фойдаланиб чиндан ҳам хорижий тилни 100 фоиз ўрганиб олганлар борми?\nАввало берилаётган ваъдаларга эътибор қаратсак, ҳеч қандай грамматика ўрганмасдан, мутлақо сўз ёдламасдан, яна 100 фоиз мукаммал тил ўрганиш мумкинми?\nТил ўрганишдан заррача хабари бор одам биладики, бу асло мумкин бўлмаган бир ҳол. Шундан ҳам билиш мумкинки, бу ерда нимадир бор.\nУшбу китоблар, хусусан хусусий телеканаллардан рекламаси тинмай айланаётган “букноме”, “тедбук”, “смартбук” каби тўпламлар, улардаги охири кўринмайдиган хатоликлар ҳақида ижтимоий тармоқларда кўплаб фикрлар айтилди, эътирозлар билдирилди.\nЯқинда блогер Отабек Юлдашев facebookʻда “Тирикчилик айби йўқкуя, лекин таълимга саводсиз бизнесменларни аралаштирманглар, илтимос. "Букноми, букноми", деб реклама қилиб ётишибди. Корейс тилини 6 ойда (!) бошингизга қуйиб қўйишни билдираётган букномини озгина кўриб чиқдим. (Дарвоқе, мен корейс тилини 20 йилдан бери ўқиб-ўрганаман, лекин зўр биламан, дейишга тортинаман)\nХуллас, жаноб ёки хоним букномичилар, сизга эътирозим кўп: мана бу ўринда "Су ёнг" сўзи исмни англатмайди. Тўғри, Су Ёнг деган исм бор корейсларда. Лекин бу ўринда исм маъносида келмаган. Агар сал фикрласангиз корейс тилида "су ёнг" сўзи "(сувда) сузмоқ" маъносини англатишини билардингиз. "Су Ённи машқ қилдирмаган эди" эмас "Сузиш машқини бажармади" бўлади. Бу бошланиши, холос. Шу хатоликни кўрдиму тақа-тақ тўхтатдим. Илтимос, тилни яхши билмасангиз, бундай нарсаларни чиқариб ўтирманг”, дея пост қолдирди. Бу биттагина хатолик холос, аммо китоб ичида бундай хатоларнинг чеки йўқ.\nХато топиш учун китобни очиш ҳам шартмас, унинг юзига қарасангиз кифоя. Китоб юзида шу кунга қадар 50 минг нафардан ортиқ ўрганувчи ушбу лойиҳа асосида тил ўрганиб, натижага эришгани ёзиб қўйилган. Аммо китоб 2020 йилда ҳаммаси бўлиб 2 минг нусхада чоп этилган. Натижага эришган 50 минг киши ҳақидаги фактнинг асоси қаерда?\nКитобга кўра, лойиҳа асосчиси ва қўлланма муаллифи Одилбек Икромов. Ижтимоий тармоқлардаги унинг ўзи қўйган маълумотларга асослансак, бизнесмен, инвестор. Маълумот учун: инглиз тилини грамматик қоидаларга кўра, тилшунос даражасида мукаммал билмаслигини доим тан олади. Инглиз тилини яхши билмайдиган муаллиф чоп эттирган китоб билан инглиз тилини қандай қилиб 100 фоиз ўрганиш мумкин?\nАммо хусусий телканаллардаги рекламалар ҳамон тугамайди, китоблар ҳали у, ҳали бу баҳоналар билан 50 фоиз чегирма асосида дея сотилади, бу чегирмалар йил бўйи тугамайди. Китоб нархи ўша чегирмалар билан ҳам 550-600 минг сўм, маълумот учун бу пулга энг машҳур хорижий муаллифларнинг тил ўрганишга асосланган китобларидан бир нечта сотиб олиш мумкин. Рекламалар туфайли китоб сотиб олаётган халқнинг беҳуда кетаётган маблағлари учун ким жавоб беради?\nЎзбекистон Республикаси Реклама тўғрисидаги Қонунининг мақсад ва вазифаларига маҳсулотнинг характери, тайёрланиш усули ва жойи, истеъмол хусусиятлари, сифати ва бошқа тавсифлари, уни реализация қилиш шартларига кўра истеъмолчиларни чалғитадиган ёлғон ёки ноаниқ маълумотлар реклама воситасида тарқатилишининг олдини олиш эканлиги белгилаб қўйилган, аммо бу мақсад ва вазифа бажарилмай келмоқда. Рекламалар назорати фақатгина ахлоқсиз кадрларни, спиртли ичимлик ва тамаки маҳсулотларини чеклаш билан тугайдими?\nТег: реклама китоб “Booknomy


Тушда жанжал курса нимани билдиради туш табири\nVatanda.Com » Туш табири » Тушда жанжал курса нимани билдиради\nТушда жанжал курса нимани билдиради\nМУШАФИ ШАРИФ (ҚУРъОН)\nТушида Мушафи Шарифни йўқ қилганини кўрган киши оғир гуноҳга қўл уради. Қуръон сотиб олиб кўтариб юрганини кўрган киши унинг ҳукмларига амал қилади. Аллоҳнинг Расули (с.а.в.) ҳузурларида Қуръон ўқиганини кўрган киши қори бўлади. Қуръоннинг саҳифаларини ега- нини кўрган киши пора олади. Бирор киши Қуръоннинг саҳифалари ва сатрларини еганини кўрса, Қуръон ўқиб кун кўради. Касал киши тушида ёнида Қуръон борлигини кўрса, дарддан халос бўлади. Қуръонни ўғирланганини ва яширганини кўрган киши намоз ўқиш қоидаларига амал қилмайди. Қуръонни олиб қўйилганини кўрган киши ил- мидан бехабар қолади.\nТушда Тугиш курса\nАгар эркак киз тугса яхшиликка етилади. Угил тугиш гам ташвишга......\n— тушда куй куриш харбий улжага ишора агар кимки тушида жуда......\nТушда Урик. курса\nБу пишган булса пулдир. Бошка пайтда касаллик. Меваси куп булса пулдор кишига далолат....\nТушда тиш курса нимани англатади\nТушда тиш- тоза оқ тиш- омад, соғлиқ; чиригани — жанжал; тозалаш ёки пастани сотиб олиш — кутилган меҳмон; ишда омад;...\nТушда Малхам дори курса\nТаъми ёмони узалиши осон касалликдир....\nТушда ТЕНТАК курса\n-донишманд билан учрашувга ишора...\nТушда арслон курса\nТушда арслон- Тушида арслонни кўрган киши давлат арбоблари билан учрашади, суҳбатлашади....\nТушда ШАРOБ курса\n-тушда шароб истемол килиш унгдаги хурсандчилик дустлик умр узоклигига далолат....\nТушда Йусин. курса\nЗах жойда усадиган утни йусин дейдилар. Кимки тушида йусин курса, унгда тинчлик ва хотиржамлик топади....


Одамни тушуниш ҳам ҳаёт мезони, олий фазилат! ёки пашшадан фил ясаб, тирноқ остидан кир ахтараётган кимсаларга — Марғилон ҳақиқати\nАДАБИЁТ-ҲАЁТ ДАРСИ ...Октябрь 22, 2019\nДОН, УН ВА НОН МАҲСУЛОТЛАРИ ЕТ� ...Октябрь 22, 2019\nСўнгги кунларда ижтимоий тармоқларда Фарғона вилоят ҳокими Ш.Ғаниев шаънига, унинг хис хаяжон устида айтган сўзлари хусусида ҳар хил, таъна, кесатиқ гаплар, фикрлар кўпайиб кетди. Албатта ҳаммамиз ҳам оддий сут эмган бандамиз. Кайфиятимиз турлича, баъзан яхши, баъзан ёмон, баъзан эса ўта эхтиросли хаяжонли бўлиши мумкин. Бундан Шухрат Ғаниев ҳам мустасно эмас. У ҳам Яратганнинг ожиз бандаси эмасми?\nЛекин, зимммасидаги жуда катта масъулиятни, мамлакатимиздаги энг йирик вилоятга раҳбарлик қилиш, ўта муҳим ишни бажаришдек шарафли вазифани эътиборга оладиган бўлсак уни ҳам тушуниш керакдек туюлади. Мустақиллик йилларида, яъни 28 йил мобайнида вилоятга 9 та раҳбар ҳокимлик қилди. Шундан 11 йилида — 3 йил вилоят ҳокими 1-ўринбосари, бир йил ҳоким вазифасини бажарувчи, 7 йилдан бери эса ҳокимликни муттасил, дам олишларсиз бажариш ҳар қандай кишидан ҳам ўта масъулиятни, кечани кундуз демай, жонини\nжабборга бериб ишлашни талаб қилганини хисобга олсак Шухрат Ғаниевни ҳам маълум маънода тушунса бўлади деб ўйлайман.\nМен ана шу йиллар мобайнида у киши билан деярли қадамба-қадам ишлашимга тўғри келди. Албатта Шухрат Мадаминовичнинг ўта жонсарак, деярли ухламай ишлашини барча билади албатта. Бу эса метин иродалик кишини ҳам толиқтириши, ҳаёт ўзанидан чиқариши мумкин. Боз устига унинг навқирон йигитлик даври Афғон урушида, қонли жанггоҳларда ўтганлигини, аскарлар ўртасида бокс бўйича мамлакат чемпиони бўлганлигини, аянчли автохалокатга учраганлигини эсласак унинг бирданига ёниб кетиши, ўзини тутолмай қолишини манашу воқеаларнинг таъсири эмасмикан деб ўйлаб қоласан.\nШу ўринда унинг қандайдир вазиятда, мухитда айтиб юборган гапларини пуфлаб, шишириб бутун дунёга ёйиш кимга керак бўлиб қолди экан. Ғаниевлар оиласи, насл насаби улуғ пайғамбаримиз “боғчам” деб таърифлаган Марғилондек шаҳри азимнинг энг мўътабар хонадонларидан. Буни хеч ким инкор эта олмайди.\nМен ижодкор сифатида 1980 йилларнинг охирида, ошкоралик хакида гап сўз бўлаётган кезларда оталари машхур жаррох, тархимизнинг билимдони Мадаминжон ака Ғаниевдан урф одатларимиз, анъаналаримиз ҳақида интервью олиш бахтига муяссар бўлганман. Ўшанда у киши ўзбек миллатининг маданияти, урф-одати қадриятларининг шаклланишида етакчи рол ўйнаган марғилонлик ота-боболаримиз, кайвони онахонларимиз, дилбар аёлларимиз ҳақида завқ-шавқ билан сўзлаб берганлар. У киши халқимиз, миллатимиз турмушига, ҳаётига ёт бўлган маросимлар, кийинишлар, ажабтовур либослар, муомалалар қайдан кириб қолаяпти, деб ажабланишган, уларга кўр-кўрона риоя қилиш миллатимизга, ўтмиш аждодларимиз меросига хиёнат деб бахо берган эдилар.\nАна шу суҳбат асносида у киши Марғилон Ипак комбинати шифохонасидаги мўъжазгина кабинети токчасидан хазрат Навоийнинг куллиётини олиб ичидан бир мисрани ўқиб берган эдилар: “Ўзбегим бошида дўппи, эгнида ширдоғи бас” улуғ бобомиз лутф этганлар. Олти юз йил аввал ҳам ўзбек йигитлари бошида дўппи, эгнида ширдоқ – яктак кўйлак, амиркон этик кийиб юрган экан. Нега бу таомил бизнинг давримизга келиб эсдан чиқиб бораяпти, деб куйинишган эди. Шухрат Мадаминович мана шундай оилада ўсиб улғайганлигини хам унутмайлик.\nМен касб тақозоси туфайли у киши билан\nкўплаб машваратларда, йиғилишларда, анжуманларда бирга бўлганман. Тўғри хоким хаммани хам бошини бирдай силайвермайди. Катта вилоятнинг бир отаси сифатида қўл остидагиларни тергайди, қаттиқ гапиради, кўпчилик холларда эса уларни нафсониятига тегадиган гапларни айтади, бақиради, ишдан олади. Бунинг учун қанчадан-қанча асаб керак, ўзини қийнаш керак. Кўпчилик шундай йиғи-\nлишлардан сўнг ҳоким иш кабинетига кириб юраги ўйнаб, асаби қайнаб ётиб қолган холларини билмайди. Асабни тинчлантирувчи дориларни битта идишга жойлаб, кетма-кет ичганига ҳам гувоҳ бўлганман.\nШундай воқеалардан икки, уч ой ўтиб ўзи тергаган, қаттиқ нафсониятига теккан кишилардан узр сўрашга ҳам иродаси етган, ўзи ишдан бўшатган кишиларни яна чақириб бошқа лавозимларга тавсия қилганлигини кўп бора кузатганман. Хозир вилоятда ана шундай кишилардан ўнлаб, юзлаби яна меҳнат қилмоқда.\nСўнгги йилларда вилоят барча соҳаларда дадил ривожланиб бормоқда. Кетма-кет халқаро анжуманлар, фестиваллар ўтказилмоқда. Бу борада биргина Марғилон ва Қўқон шаҳарларида бўлиб ўтган Халқаро маданий машваратларни эслатиб ўтишни ўзи кифоя деб ўйлайман. Дунёда қоидаларда битилмаган қизиқ бир аксиома бор экан, ишинг юришиб, омадинг келган сари сенга хасад қилувчилар, пойингни қирқмоқчи бўлганлар, тухмат балосини ёғдирувчилар кўпайиб бораверар экан. Балки биз юқорида тилга олган шахснинг ҳаёти ҳам шунга бир мисол бўлса ажаб эмас!\nХалқ депутатлари Фарғона вилоят кенгаши депутати.\nМен ҳам ўқувчилик пайтларимда нима учундир она тили ва адабиёти фанини яхши […]\nДОН, УН ВА НОН МАҲСУЛОТЛАРИ ЕТКАЗИБ БЕРИШДА БОЗОР МЕХАНИЗМЛАРИ\nЎзбекистон Республикаси Президентининг “Солиқ ва божхона имтиёзлари берилишини янада […]\nМен ҳам ўқувчилик пайтларимда нима учундир она тили ва адабиёти фанини яхши кўрардим. Шу фандан сабоқ берадиган устозим эса устозларим ичра энг севимлиси эди. Дарс…


40 ёшли шер! - Penalti.uz | Футбол янгиликлари олами!\n15:38 Месси "Олтин тўп" ғолиблигидан кейин баёнот берди 114 0 Болалар ва ўсмирлар футболи\n40 ёшли шер!\nЎзини ҳақиқий футбол дахоси деб билгувчи ва ҳеч қачон таслим бўлмас шер, Златан Ибраҳимович бугун 40 ёшни қарши оляпти!\n1981 йил 3 октябрда туғилган Златан — Италия А церийасининг «Милан» клубида, ҳужумчи вазифасида тўп сурувчи швециялик профессионал футболчи. Ибраҳимович бутун давр давомидаги энг яхши ҳужумчилардан бири сифатида тан олинган. У карьераси давомида 31 совринни қўлга киритганлиги билан дунёдаги энг совриндор футболчилардан бири ҳам ҳисобланади. Златан ҳозирги кунга қадар 560 дан ортиқ гол ура олган.\nЗлатаннинг болалик даврларидаги қаҳрамони бразилиялик «сўйлоқтиш» Роналдо бўлган. Италия футболини катта қизиқиш билан кузатадиган Ибра ўзининг характерига мос бўлган Габриел Батистутанинг ҳам мухлиси эди.\nЗлатан Ибраҳимович фаолиятини Швециянинг “Малмё ФФ” жамоасида бошлаган. «Малмё» Швециянинг энг кўп чемпион бўлган жамоаси, шунингдек, 14 карра миллий кубокни қўлга киритган ва бу борада жамоа мамлакат рекордчиси ҳисобланади. Орадан 2 йил ўтиб Ибра «Аякс» билан шартнома имзолайди. «Аякс»да Златан Европада порлаши кутилаётган топ-ҳужумчига айлана олди. «Аякс»даги 2 йиллик фаолиятидан сўнг «Ювентус»дан чақирув олди ва туринликлар билан шартнома имзолади. У Италия А церийасида 2006 йили «Интер» клубига ўтишидан олдин, «Ювентус» таркибида Давид Трезеге билан ажойиб жуфтликка айлана олди.\nИбраҳимович 2006-09 йилларда «нерадзурри» билан биргаликда А церийада 3 та титулга эга чиқди ва мавсум тўпурарига айланди. 2009 йилнинг ёзида Златан дунёнинг энг қиммат трансферларидан бири сифатида «Барселона»га кўчиб ўтди ва орадан ҳеч қанча вақт ўтмасдан у яна Милан шаҳрига қайтиб келди. Бу сафар у «Милан» либосини кийди. Ибра 2010-11 йилги мавсумда «россонери» билан яна бир А церийада Скудеттони ютиб олди.\nШвециялик футболчи 2012 йилнинг июль ойида Франциянинг “Пари Сен-Жермен” клубига ўтади. Златан Францияда 4 мавсум тўп тепди ва бу давр оралиғида 4 карра Франция чемпиони ва 3 карра чемпионат тўпурари бўлди. У 2015 йил октябрь ойига келиб, «ПСЖ» тарихидаги энг яхши тўпурарга айланиб олди.\n2016 йил Ибра “Манчестер Юнайтед” сафига эркин агент сифатида келиб қўшилди ва илк мавсумдаёқ Англия Лига кубоги, Англия кубоги ҳамда Европа Лигаси кубокларини ютиб олди. Ибраҳимович 2018 йили АҚШнинг “Лос Анжелес Гелекси” клуби билан шартнома имзолайди. Орадан 2 йил ўтиб яна ўзининг собиқ клуби «Милан»га қайтиб келди ва ҳозирда «Милан» шарафини ҳимоя қилиб келяпти.\nИбраҳимович 15 йилдан ошиқроқ фаолияти давомида, Швеция терма жамоаси таркибида 100 дан ошиқ учрашувда майдонга тушган 10 футболчининг бири ҳисобланади. У терма жамоа таркибида 62 гол киритган рекордчи ва миллат қаҳрамонидир.\nЗлатан Ибраҳимович 2013 йилда жаҳоннинг рамзий терма жамоаси таркибидан ўрин олган. 2007, 2009, 2013, 20114 йилларда эса УЭФА томонидан мавсумнинг энг яхши футболчиларидан тузилган жамоа таркибидан ўрин олган. 2013 йил “Олтин тўп” сўровномасида 4-ўринни олган.\nЗлатан гарчанд Чемпионлар лигасини юта олмаган бўлсада, УЭФА томонидан унга нисбатан юқори баҳо берилган. 2019 йилда ФоурФоурТво журнали томонидан Чемпионлар лигасини юта олмаган энг буюк уч футболчидан бири дея таъриф берилди. 2014 йил декабрда Швеция газеталаридан бири Златан Ибраҳимовични теннисчи Бёрн Боргдан кейин мамлакатнинг энг буюк 2-рақамли спортчиси деб номлади.\nМайдондан ташқарида Ибра ўзининг ноодатий қилиқлари, ғайритабиий интервьюлари ва қўштирноқ ичидаги «жинниликлари» билан ажралиб туради. 40 ёшли футболчи бу йилги мавсумда А церийанинг 17 та учрашувида майдонга тушиб, 15 та гол урди ва 2 та голли узатмани амалга ошириш билан биргаликда, 2 сариқ карточка ва 1 қизил карточкани ўз ҳисобига расмийлаштирди.\n03.10.2021, 15:42 292 0\n«Эвертон» 19 ёшли футболчиси билан шартномани узайтирди\n«Барселона» футболчиси тиббий операция қилинади


25 Август, 10:06 • 2017 йил – Халқ билан мулоқот ва инсон манфаатлари йили, Адолат қабулхонаси, Андижон вилояти, Ишчи гуруҳ, Янгиликлар • 248 марта кўрилди • Комментариев к записи Фуқаролар мурожаати партиядошларимиз эътиборида нет\nХалқ билан мулоқот ва инсон манфаатлари йилида фуқароларнинг мурожаатлари билан ишла, уларнинг муаммоларини ҳал этишга кўмаклашиш партиядошларимиз фаолиятида алоҳида ўрин эгалламоқда. Бу борада Ўзбекистон “Адолат” СДП Бўз туман кенгаши томонидан амалга оширилаётган ишлар эътиборли.\nПартия фаоллари ва маҳаллий кенгаш депутатларидан иборат ишчи гуруҳининг ўтган ҳафтада “Ўзбекистон-инсон қадри улуғланган юрт!” лойихаси доирасида Янгиобод махалла фуқаролар йиғинидаги кам таъминланган ва ижтимоий ҳимояга мухтож оилалар хонадонига ташрифи кўплаб ўксик дилларни қувончга тўлдирди. Чунки сафдошларимиз фуқаролар билан суҳбатлар чоғида юртимизда амалга оширилаётган ислохотлар, инсон омилига бўлган эътибор ва аҳолини ижтимоий ҳимоялашга қаратилган қонунчилик юзасидан тушунча бердилар. Ҳеч ким меҳр ва эътибордан четда эмаслиги, айниқса якка ёлғиз ва ногиронларга кўрсатилаётган ғамхўрликлар эътироф этилди.\nЎзбекистон “Адолат” СДП Бўз туман кенгаши раиси Ўткирбек Зокиров:\nМаҳалла фаоллари билан биргаликда хонадонларга кириб борганимизда фуқаролар давлатимизнинг бугунги сиёсатидан хурсандлиги, ислохотлар уларнинг турмуш фаровонлигини ошишига хизмат қилаётганлигини тушуниб етаётганликлари кўзга ташланмоқда. Масалан, 1964 йилда туғилган фуқаро Орифжон Холматов ногиронлик нафақаси ҳисобига яшайди. Суҳбат давомида уни қиш мавсумига тайёргарлик масаласи қийнаётгани, суюлтирилган газ баллонини ўз вақтида алмаштириш муаммо бўлаётгани аниқланди. Шу жойнинг ўзида тегишли ташкилотларга чиқилди ва фуқаронинг муаммолари ечим топди. 1990 йилда туғилган фуқаро Жасурбек Умирзақов ҳам 3-гурух ногирони. У шахсий ташвишларини кўтаришдан кўра, ўзи истиқомат қилаётган кўчани таъмирлаш масаласида ёрдам сўради. Чиндан ҳам бу маҳалла аҳлини қийнаётган масала. Шу сабаб бу борада туман ҳокимлигига мурожаат қилинди ва назоратга олинди.\nФуқаролар мурожаати партиядошларимиз эътиборида was last modified: Август 25th, 2017 by matbuot\n« Меҳр-мурувват тадбири кўтаринки кайфиятда ўтди Ўзбекистон Республикаси Олий Мажлиси Сенатининг ўн биринчи ялпи мажлиси тўғрисида ахборот »


14:25 / 14.12.2015 | Marg`uba Narzulla qizi | 2222\nАссалому алайкум! Азизлар! Хайрли ишларингизни Аллоҳ муносиб тақдирласин! Маслаҳатингизга муҳтожман! Онам 3-4 йил олдин бир отасиз қизни қарамоғига олгандилар. У қизни онаси, опаси, қариндошлари бор. Унчалик фақир эмас, уй-жойи бор. Гап шундаки бу қизни қўли эгри чиқиб қолди ва бу исбот ҳам қилинди. Бу ҳол кўп такрорланаяпти. Бунинг устига тили эгри, орамизга нифоқ солаяпти. Амакимнинг ўғли билан орасидаги ишлар ҳақида ҳам гап чиқди. Биз онамга "жавобини бериб юборинг, уйига борсин" десак, онам кўнмаяптилар. Қаттиқроқ талаб қилсак бўладими?\nВа алайкум ассалом! То бола ўзи еб-ичадиган ва истинжо қиладиган бўлгунича онаси ва момоси унга ҳақлидир. Қиз болага то ҳайз кўргунича. Имом Муҳаммад: «Шаҳватни қўзғайдиган бўлгунича», деган. Замоннинг фасоди туфайли шу гап мўътабардир. Икковларидан бошқалар то шаҳватни қўзғайдиган бўлгунича.\nКичик болани отаси ва онаси талашиб қолса, онасига берилади. Бунга қуйидаги ҳадис энг кучли далилдир:\nИбн Абу Шайба ўзининг «Мусаннаф» номли китобида Саъид ибн Мусайябдан ривоят қилади:\n«Умар Умму Осимни талоқ қилди. Кейин унинг олдига борди. Осим унинг қучоғида турган эди. Болани ундан тортиб олмоқчи бўлди. Икковлари уни тортишиб кетишди. Бола йиғлаб юборди. Икковлари Абу Бакрнинг ҳузурига боришди. Бас, Абу Бакр унга: «Аёлнинг силаши, қучоғи ва ҳиди унинг учун сендан кўра яхшироқ. Бола улғайса, ўзи танлаб олади», деди».\nЎзи еб-ичадиган ва истинжо қиладиган бўлган ўғил бола отасига берилади. Чунки у эркакларга хос нарсаларни отасидан ўрганиши лозим.\nҚиз болалар эса ҳайз кўрадиган бўлгунича оналари билан қоладилар. Чунки улар аёлларга хос нарсаларни оналаридан ўрганишлари лозим. Қизлар балоғатга етганларидан кейин уларни асрашга ва турмушга чиқаришга оталар қодир бўлганлари учун вақти етганда улар оталарининг қарамоғига ўтадилар.(“Кифоя” китобидан).\nАгар отаси бўлмаса, оиланинг шаънини муҳим деб билувчи бобо, амаки, тоғалар қўлига топшириш керак. Онангиз у қизга раҳм қиламан деб, хулқини бузилишига сабабчи бўлмасин. Валлоҳу аълам.\nБировдан қўй олиб боқиб сотиш


Россия пойтахтида сўнгги пайтларда хорижлик ишчилар етишмаётгани ҳақидаги хабарлар тез-тез янграмоқда. Бунга коронавирус пандемияси сабаб ёпилган чегаралар сабаб бўлди.\nПандемия даврида Москва ва Подмосковьеда қурувчилар, ошпазлар ва таксичилар етишмаслиги кузатилди. Россияда қолганларнинг айримлари ўз касбини ўзгартиришига тўғри келди.\nКомпаниялар хорижлик ишчилар ўрнини тўлдириш учун Россиянинг бошқа минтақаларидан ишчи кучи қидирмоқда. Албатта, мигрантларга қараганда россияликларга кўпроқ ҳақ тўлашга тўғри келади.\nПандемия даврида курьерларнинг омади чопди. Кўпчилик ўзини курьерликка урди. Чунки карантинда буюртмалар сони ошиб, улар кўпроқ пул ишлаб олишлари мумкин.\nАммо мигрантларнинг ўрнини тўлиқ россияликлар эгаллашлари мумкинлиги ҳақида гапиришга эрта, чунки ёпилган чегаралар бир кун келиб очилади ва хорижлик ишчиларнинг Россия сари отланиши истисно қилинмайди.


Россиялик амалдорлар ёшларнинг норозилик акцияларида қатнашишидан қўрқмоқда\n30 октябр 2020, Тошкент вақти: 03:17\nЁшлар Москва шаҳрининг Пушкин майдонида 26 май куни бўлиб ўтган Россия ҳукуматидаги коррупцияга қарши оммавий норозилик намойишида ўз талабларини баён қилмоқда.\nРоссиянинг Тольятти шаҳрида яшайдиган 17 яшар Матвей ўтган ҳафтада синфдошлари билан бирга мактабнинг мажлислар залига бошлаб борилаётганда гап нимада эканини фаҳмлаб қолди.\n– Бу фильмни бошқа мактабларда ҳам кўрсатишганини билар эдик, – деди 11-синф ўқувчиси фақатгина исми тилга олиниши шарти билан «Озодлик» радиосига телефон орқали берган интервьюсида.\nМатвей тахмини тўғри чиққани, яъни Россиянинг сиёсий мухолифати фашистлар ва террорчиларга тенглаштирилган фильм кўрсатилишини билиб олгач, у ҳам мамлакатдаги кўплаб ўқувчилар бундай вазиятда тутган йўлдан бориб, тадбирни телефонига ёзиб олишга қарор қилди.\n– Бу – қип-қизил тарғибот, яширин тарғибот бўлса ҳам, барибир тарғибот деб ҳисоблайман, – деди Матвей.– Лекин мактабларда тарғибот тақиқланган.\nКейинчалик Матвей синфдошлари билан бирга телефонларига ёзиб олинган видеони (қуйида) эълон қилди ва бу ҳол мактаб директори билан ўрталарида аччиқ-тизиқ гапларга сабаб бўлди. Интернетга жойлаштирилган видеода ўқувчилар билан ўқитувчиларнинг мухолифат сиёсати ва кўчадаги норозилик намойишлари сабаби ҳақидаги тортишувлари акс этган.\nYouTube каналига юкланган видеолар бутун мамлакат аҳолисининг эътиборини тортди ҳамда Россиянинг Владимир Путин раҳбарлигидаги сиёсий йўналиши авлодлар ўртасида тўқнашувларга сабаб бўлиши мумкинлигини, ҳукумат бунинг олдини олиш учун ёшларни Кремлга садоқат руҳида тарбиялаш учун беўхшов қадамлар қўяётганини кўрсатди.\nМухолифат етакчиси Алексей Навалний мамлакат миқёсида ташкил этган коррупцияга қарши курашга бағишланган намойишларда кўплаб ёшларнинг иштирок этгани Россия сиёсий манзарасини ағдар-тўнтар қилиб юборди. Ҳукумат идораларининг ҳукмрон синфга мутлақо ишонмай қўйган халқ билан қандай муносабатда бўлишни билмай боши қотди, дейилади ўтказилган бир тадқиқотда.\nРоссиялик амалдорлар, давлат ОАВ ва Кремлга содиқ гуруҳлар Навалнийни унинг илгари ўнг қанот гуруҳларини ёқлаб гапиргани ва бир неча йил олдин Москвада уюштирилган ультрамиллатчилар намойишида қатнашганини пеш қилиб, хавфли экстремист этиб кўрсатишга уринди.\nИстеҳкомлар ҳақида гапиришга эрта\nМосквадаги олий иқтисодиёт мактабининг Сиёсий тадқиқотлар лабораторияси мудираси Валерия Касамаранинг айтишича, ёшларни мухолифат сиёсатидан нарироқ юриш учун қўрқитиш тескари натижа бериши мумкин.\nУнинг «Озодлик»ка билдиришича, «бу ёшларнинг норозиликка бўлган қизиқишини кескин ошириб юбориши мумкин».\nАммо бутун Россия бўйлаб 6000 нафар университет талабаси ўртасида уларнинг сиёсатга муносабатига оид ўтказилган сўров натижаларига асосланган тадқиқот ҳаммуаллифи Касамара ёшларнинг истагига ва сиёсий эътиқодини «истеҳкомлар»да ҳимоя қилишига шубҳа билан қарайди.\n«Келажагингни барбод қиляпсан»\nТольятти шаҳридаги 70-мактабнинг мажлислар залида Матвей билан синфдошлари «Экстремизмга йўл йўқ» фильмини ими-жимида томоша қилди. Унда бошловчи кадр ортидан таҳдидли овоз билан ўқувчилардан илтимос қилади: «Сиз экстремизмнинг ҳар қандай кўринишига қарши курашишингиз мумкин ва шарт», бунга «Владимир Владимирович Путиннинг мамлакатни мустаҳкамлаш борасидаги саъй-ҳаракатларини қўллаб-қувватлаш ҳам киради».\nОлдинроқ ушбу фильм намойиши Тольятти шаҳри жойлашган Самара вилоятида одамларнинг ғазабини қўзғатди. Сабаби у зўравонлик саҳналари бўлишига қарамасдан мактабларда 16 ёшдан кичик болаларга кўрсатилган эди. Бу ота-оналар ва айрим ҳуқуқшуносларнинг норозилигини келтириб чиқарди.\n70-мактаб директори Ольга Жигулёвцева Матвей ва икки синфдоши нега фильмни кўрсатгани ҳақида тинмай сўрайвергач, бу ишга ўзини ҳеч ким мажбур қилмаганини, мақсади ўқувчиларга ёрдам бермоқчи бўлганини айтди.\nУ ўқувчиларга, «тўғри йўлни танланглар, ҳозир ёмон йўл кириб, келажагингизнги барбод қиляпсизлар», деган.


Беш нафар йигит безориликка қўл ўришди » Жиззах вилояти ички ишлар бошқармаси расмий сайти\nЎзбекистон Президенти Тожикистон Президенти билан учрашув ўтказди\nБангладеш билан ҳамкорлик истиқболлари муҳокама қилинди\nРасмий муносабат: Ижтимоий тармоқларда “Жиззахда ГАИ билан ҳайдовчи урушиб кетди...” номи билан тарқатилган видеоматериалдаги ҳолатга ойдинлик киритилди\nЧаман ичинда бир гул\nҚонунларни бузган аёлни жиноий жавобгарликка тортди\nЁшлар билими ва маҳорати синовдан ўтказилди\nИкки йигитнинг икки жанжали\nЖиззах вилояти ички ишлар бошқармаси » Беш нафар йигит безориликка қўл ўришди\nБеш нафар йигит безориликка қўл ўришди\nЗарбдор тумани қишлоқ хўжалиги касб-ҳунар коллежида жорий йилнинг 1 июнида беш нафар йигит томонидан содир этилган безорилик жинояти муҳокама этилди.\nЗарбдор тумани ички ишлар бўлими томонидан уюштирилган ушбу жиноят муҳокамасида Равот ва Лалмикор маҳаллалари аҳолиси, ҳудуддаги барча ўзини ўзи бошқариш фаоллари иштирок этдилар. Прокуратура, ички ишлар органлари, қишлоқ ва маҳалла фуқаролар йиғинлари масъуллари сўзга чиққан тадбир аввалида рўй берган жиноят тафсилотлари баён этилди.\nМаълум қилинишича, жорий йилнинг 1 июнида Зарбдор туманининг Лалмикор маҳалласидаги мини стадионда 6 нафар йигит ўзаро жанжаллашиб қоладилар. Яъни, 5 нафар 1992, 1995, 1996 ва 1997 йилда туғилган ёшлар Жиззах олимпия захиралари мактаб-интернати ўқувчиси, 2001 йилда туғилган йигит билан жанжаллашишган.\nКўнгилсиз воқеа зўравонлардан бирининг ўйин майдонидан фойдаланиш навбатини бузишидан бошланди. Спорт мактаби ўқувчиси эса навбатини бергиси келмади. Ёш йигитнинг бўш келмаётгани муқаддам безорилик қилгани учун судланган, 1996 йилда туғилган жанжалкашлардан бирининг ғашини келтирди.\nҲамма уйига тарқалгач, ярим кечаси зўравон ёнига 4 нафар йигитни олиб, уларни Зарбдор тумани, Навоий маҳалласидаги ўқувчининг уйига бошлаб боради. Уни яшаш жойидан чиқариб, зўрлик билан “Нексия” русумли автоулов багажига жойлайдилар. Йигитчани “Ниҳол” сув истеъмолчилари уюшмаси экин майдонига олиб боришади ва обдон дўппослайдилар.\nКейин ўқувчини яна автоулов багажига жойлаб, эрта тонг соат 6 лар атрофида уйи яқинига ташлаб кетишади. Бошининг орқа томони шилиниши, кўкрак қафаси юмшоқ тўқималарининг эзилиши, икки дона тишининг синиши ташхиси билан йигитча республика шошилинч тиббий ёрдам илмий маркази Жиззах вилояти филиалининг нейрохирургия бўлимига жойлаштирилди.\nМуҳокама давомида зўравонларнинг қилмишлари қораланди, бу каби жиноятлар қайта содир этилмаслиги учун қилиниши лозим бўлган, аммо қилинмаган ишлар тилга олинди. Хусусан, тарбия борасида ота-оналар томонидан йўл қўйилаётган камчиликлар хусусида мулоҳазалар билдирилиб, вояга етмаганлар устидан назоратни кучайтириш, спиртли ичимликлар истеъмол қилинишининг олдини олиш, профилактика инспекторлари ва ўзини ўзи бошқариш органлари ҳамкорлигини кучайтириш масалаларига эътибор қаратилди.\nШунингдек, ҳудудда содир этилаётган айрим жиноятлар тафсилотларига тўхаталиб ўтилди. Чунончи, тумандаги темир йўлларда юз берган ўғрилик ва ташмачиликлар хусусида сўз юритилди. Йиғилиш сўнггида жиноят ва ҳуқуқбузарликларнинг олдини олишга оид чора-тадбирларни кучайтиришга келишиб олинди.\nЮзларига ниқоб тутиб босқинчиликка қўл ўрган ёшларга жиноий иш қўзғатилди\nҚайни поччасини пичоқлади\nГенерал-майор Ғайрат Қодиров фуқаролар мурожаатини тинглади


Written by Абу Муслим Feb 19, 2017 - 1123 Views\nИслом уммати бири-бирига устоз, бири-бирига шогирд бўлиб келган. Илм ўргатиш ва ўрганиш мусулмонларни бошқалардан ажратиб турувчи асосий фазилатларидан бўлган. Ҳар бир мусулмон ўзи билган нарсани бошқа бировга ўргатишни муқаддас бурчи, деб билган. Лекин орамизда шундай инсонлар ҳам борки, улар сўралаётган масаланинг шаръий ҳукмини билмайдилар ёки билсалар ҳам қониқарли жавоб беришга ожизлик қиладилар. Афсусланарли жойи шундаки, “билмайман” дейишнинг ўрнига ўзларича жавоб берадилар ва кўп ҳолларда бу мусулмонларнинг адашувига сабаб бўлади.\nБугун жамиятда Исломга бўлган катта қизиқиш ва бу дин ҳақидаги билимларнинг тарқалиши баъзи салбий ҳолатларни ҳам келтириб чиқармоқда. Албатта, бу ерда гап илмнинг ўзи ҳақида эмас. Муаммо - уни етказиб, тарқатаётган баъзи одамларда. Ҳамма масалалар бўйича “жавоб бериб ташлайдиган” ва ўзининг ҳақлигига юз фоиз амин бўлган “билағонлар” борлигини кўриб турамиз. Бунинг устига, унинг фикрига тўғри келмайдиган ҳар қандай бошқа фикр “хуш кўрилмайди”. Улар ҳақни ҳимоя қилиш ўрнига, ўз нафсини, яъни комил эмаслиги ёки билимсизлиги ё қандайдир масалада билими тўлиқ эмаслигинини инкор қилиб, ўз фикрини “ётиб олиб” ҳимоя қилишга уринадилар. Бундай қилиш мақбул эмас, албатта.\nЎтган уламолар билағонлик қилишдан, бирор масалани сўраб келганга дарров жавоб қайтаришдан тийилишган. Саодат асрида саҳобалар ҳузурига бирор киши масала сўраб келганида «Мендан кўра фалончи билимлироқ», деб уни бошқа саҳобага йўллашар, у ҳам ўз навбатида бошқасига юборар, гоҳо сўровчи шу тариқа айланиб-айланиб, яна биринчи учрашган одамига келиб қолар эди.\nЭсимда, иккита ҳамкасбим дин ҳақида гаплашиб ўтирган эди. Биттаси бошқасидан сўради: “Парвардигорнинг “Раҳим” исмининг маъноси нима?”. Иккинчиси эса навбатдаги саволни берди: “Раҳмон” сўзининг маъноси-чи? “. Жавоб берувчи, унчалик дадил бўлмаган оҳангда, барибир жавоб бериб: “Бу Аллоҳ меҳрибондир, дегани бўлади”, деди. Жавоб берувчи иккита исмда фарқ борлигидан унчалик хабари йўқлиги билиниб турар эди.\nБу воқеа бугунги кун уммат танасида инфекция каби тарқалаётган қалблар хасталиги ҳақида жиддий фикр-мулоҳаза қилишимга сабаб бўлди...\nБу касалликнинг “билағонлик синдроми” деб аталаган бўлар эдим. Унинг энг асосий симптоми (белгиси) эса, “ўзи билмайдиган нарса ҳақида жуда кўп сўзлашдир”. Бир одамга савол берилади. У жавобни билмаган ҳолда ёки жавобнинг маълум бир қисмини билиб, (мавзуга оид бўлмасада) жуда кўп сўзлайди (“гапни олиб қочади”). Агар одам тўғри жавобни билса, ишончли манбаларга суянса, айтилган гапларини керакли бўлган қўшимча маълумотлар билан бойитса, бу мақбулдир. Бироқ, кўпинча, бирор кимса кимдандир иқтибос келтиради, кимнингдир гапларини сўзлаб беради, лекин уни қаерда эшитган ёки қайси китобдан ўқиганини айтиб бера олмайди. Бу ҳадисми ёки бирон бир олимнинг гапими - билмайди. Агар ҳадис бўлса, ўша ҳадис саҳиҳми ёки заифми – бу ҳақда ҳатто тасаввури йўқ. Буни эътиборга олиш билан бирга бир қатор ҳадисларни айнан қандай бўлса, шундайлигича ривоят қилиш лозим бўлади. Яъни, Расулуллоҳ соллаллоҳу алайҳи ва саллам нимани айтган ёки қилган бўлсалар, шунга қараб, вазиятни тўлиқ тасвирлаш керак. Бу нотўғри фикрлар, ноаниқлик ёки эшитувчиларда ҳадисни хато тушуниш эҳтимоли бўлмаслиги учун қилинади.\nБундай енгил ёндашув оқибатида инсон уламолар ёки бошқа бир кимсага у айтмаган сўзларни нисбат бериб қўйиши мумкин. Биринчидан, одамнинг иймонига путур этади, чунки у нотўғри амал қилаётган бўлса, у ҳолда иймони камаяди. Расулуллоҳ соллаллоҳу алайҳи ва салламдан ривоят қилинган ҳадисни ёдга олайлик: «Эшитган нарсасини гапираверишлик кишининг ёлғончи эканлигига кифоя қилади». Яъни, пайғамбаримиз Муҳаммад соллаллоҳу алайҳи ва саллам агар инсон эшитган нарсаларини тўғрими-нотўғрими, фойдалими-фойдасизми, хуллас, текширмасдан гапириб юрадиган бўлса, у ёлғончи бўлиб қолиши мумкин, деб огоҳлантирмоқда.\nЎзи зарар кўраётганига қарамай, у ўзининг “билағонлиги” билан атрофдагиларга ҳам зарар келтириши мумкин. Сўраётган одам тўғри ва аниқ жавоб олиш истагида бўлади. Жавоб тўлиқ ёки нотўғри бўлса, сўраган одам уни тўлиқ ёки саҳиҳ экан, деб қабул қилади. Бу эса ўз навбатида нотўғри хулосалар чиқаришига сабаб бўлади.\nБуларнинг ҳаммаси ёш болаларнинг “бузилган телефон” ўйинини эслатади...\nБироқ бизнинг ҳолатда масала жуда жиддийдир.\nБилағонлик касалидан қутилиш учун мусулмон одам ҳамма нарсани билмаслиги ва била олмаслигини яхши тушуниши керак. Бу ерда Суқрот ҳикматига мурожаат қилсак ҳам бўлади: У: “Мен ҳеч нарса билмаслигимни биламан”, деган эди. Шундай ёндашиш нафсни билағонлик касалидан сақлаши ва атрофдагилар билан муносабатларни яхшилаши мумкин, айниқса, диний ишларга тегишли масалаларда жуда эҳтиёт бўлиш керак. Яъни, масалага бу тарзда ёндашишлик ихтилофларга сабаб бўладиган баҳсларнинг келиб чиқиш эҳтимолини камайтиради. Бундан ташқари, инсон ўзининг тўлиқ билимга эга эмаслигини билиши унга чала билимини бойитишга, ўзининг устида ишлашига туртки бўлиши ҳам мумкин.\nЭҳтимол, билағонлар ўзининг интеллектуал “бойлигини” намойиш қилиш каби нафс буйруғига эргашишдан ташқари, бирор кимсага ёрдам бермоқчи бўлиши ҳам мумкин. Яхши нияти шу қадар каттаки, у ҳатто оқибатларни ўйлаб ҳам кўрмайди.\nИккинчидан, эътиборга олиш керакки, билағонлик синдромидан сақланиш учун, тушунмаган ёки нотўғри тушунганини айтишдан кўра, сукут яхши эканини англаш керак.\nҲадисларнинг бирида: «Ким Аллоҳга ва охират кунига иймон келтирган бўлса, бас, яхши гапни гапирсин ёки жим турсин», деб айтилган.\nГарчи, инсон савол мавзуси бўйича қандайдир билими бўлган тақдирда ҳам, у ўз билимини паст баҳолаб, саволнинг бошқа кўп жиҳатлари бўлиши мумкинлигини ҳисобга олган ҳолда "менга маълум бўлгани шу" ёки "эшитганимни ё бирор жойда ўқиганимни айтяпман", деб қўшиб қўйиши лозим. Ҳамда сўровчига жавоб тўлиқ бўлмаслигини ва бундан ишончлироқ манбалардан излаб кўриш ўринли эканини эслатиб ўтиши керак.\nАна шунда сўровчини янглишиш эҳтимолидан сақлаган бўлади.\nЎрнак учун мисоллар\nБундай ҳолатларда уммат ичидаги энг яхши саналган зотлар қандай йўл тутар эди? Имом Нававийнинг «Ал-Мажмуъ» номли китобида Абдурраҳмон ибн Абу Лайлодан қуйидагилар ривоят қилинади: «Расулуллоҳ соллаллоҳу алайҳи ва салламнинг бир юз йигирма ансорий саҳобаларининг ҳар биридан масала сўралганида, ана ундан сўра, ана ундан сўра деб, яна аввалгисига қайтиб келганини кўрдим».\nЁки Имом Молик билан бўлиб ўтган воқеани эслайлик. Молик ибн Анасдан (раҳматуллоҳи алайҳ) тўрт юз масала сўралганида, уч юз тўқсон олтитасига “билмайман” деб жавоб берган эканлар.\nҲужжат-ул Ислом Абу Ҳомид Ғаззолий айтадилар: «Билмайман» дейиш илмнинг ярмидир! Ким билмаган нарсаси ҳақида Аллоҳ учун сукут қилса, гапирганидан кам савоб олмайди, чунки бу борада билимсизлигини эътироф қилиши нафсига оғир келади».\nИбн Қайюм айтади: «Билмайман» дейишни ўрган, “биламан”ни унут, сен билмайман десанг, билгунингча ўргатишади, биламан десанг, билмагунингча сўрашади».\nИмом Муҳосибий бундай ёзади: «Киши то билгунича сўрашдан уялмаса, билмаган нарсаси ҳақида сўралганида, “билмайман” дейишдан уялмайди».\nАбу Толиб Маккий: «Аллоҳ таолодан қўрқиб сукут қилиш гўзаллиги илм билан гапиришдаги гўзаллик кабидир», дейди.\nИмом Мовардий "Одоб" асарида шундай ёзади: "Барча илмларни эгаллашнинг иложи йўқ экан, унинг бир қисмини билмаслик айб эмас, шунинг учун киши билмаган нарсасини билмайман дейишлигида зарар йўқ. Энг ёмони хато, нотўғри гаплар билан инсонларни адаштириш, қалбларга шубҳа солишдир".\nБилағонлик қилиш (синдроми) – бугун биз фош қилган нафс хизматчиларининг биридир. Биз унинг башарасидан таниб олганимиздан кейин, бир-биримизга билим бераётганда диққатлироқ ва маъсулиятли бўлишимизни тақозо қилади. Билмаган нарсани гапиришнинг ўзи залолат, адашув, улкан гуноҳдир. Шариат ҳукмини билмасдан туриб, бошқа бир кишига нотўғри нарсани “шу шариат ҳукми” деб айтиш эса умуман тенги йўқ залолатдир, тенги йўқ адашувдир, тенги йўқ улкан гуноҳдир. Чунки шариатдан бошқа ишларда билмасдан гапириб йўл қўйилган хато туфайли бу дунёнинг баъзи бир ишларига зарар етиши мумкин. Шариатда жоҳиллик билан гапиришда эса, ҳам бу дунё, ҳам оҳират куяди. Чунки шариат масаласи ҳалол-харом, савоб-гуноҳ, жаннат-дўзах орасида айланадиган масаладир. Бу ишда билмасдан фатво бериш, фатво берувчининг ўзини залолатга кетказади, шу билан бирга илмсиз равишда фатво берган одам ўзгаларни ҳам залолатга кетказади. Унинг хато фатвоси ҳамма ерни бузади, одамлар фалончига айтди, деб унинг гапини бир-бирларига айтадилар, ўзаро тарқатадилар, натажада залолат кенг ёйилиб кетади.\nАллоҳ таоло залолатдан сақлаб, тўғри йўлдан адаштирмасин...\nИнтернет материалари асосида\nТурғунликнинг сабаби нимада? Feb 19, 2017 - 1123 Views\nMore in this category: « Эй инсон! Бомдод намозига ухлаб қолишнинг олтита сабаби »


Шифокорларимиз бугунги кун қаҳрамонлари | Ўзбекистон ва жахон янгиликлари\nДолзарб 27 июль 10:33 396\nСаломатлик ҳар бир инсон учун бебаҳо бойлик, чунки тўрт мучаси соғлом бўлсагина ўзини шоду хуррам ҳис этади, меҳнат қилиб бундай завқланади, оиласига, яқинларига, атрофибаги одамлар нафи тегади, келажакка ишонч кўзи билан қарайди, ўз олдига юксак орзу-мақсадларни қўйиб, улар сари интилади. Жамиятнинг ижтимоий-иқтисодий ривожланиши, мамлакат тараққиёти учун ҳам фуқаролар саломатлиги муҳим омиллардан бири ҳисобланади. Улуғларимиз “Тиббиёт барча санъатлар ичида энг улуғидир”, Алишер Навоий ҳазратлари эса “Ширин сўзли моҳир табиб тан хасталигига шифодур” дея бежизга лутф этмаган. Беморлар дардига нафақат дори-дармон, касбий маҳорати, тажрибаси, балки ширин сўзлари билан ҳам бўлиб, уларни соғлом ҳаёт, оиласи бағрига қайтариш ҳар бир шифокор учун эзгу мақсад саналади.\n“Шу ўринда ўз ҳаёти ва соғлиғини хавф остига қўйиб, касалликка қарши мардона курашаётган фидойи шифокорларимизга ҳар қанча раҳматлар айтсак, арзийди” деб таъкидлади давлатимиз раҳбари.\nПандемия шифокорлар қанчалик шарафли ва масъулиятли касб эгалари бўлиши билан бирга, уларнинг жамиятдаги ўрни ва мақоми юқори, халқимиз орасида ҳурмати баланд эканини ҳам кўрсатиб берди.\nКоронавирус инфекцияси таҳдид солиб турган бир пайтда, ҳар бир фуқаро, тиббиёт ходимларининг зиммасига катта масъулият юкламоқда. Тиббиёт ходимлари тимсолида биз ўз ҳаловатидан кечиб, юртдошларимиз саломатлиги йўлида кунни тунга улаб, фидокорона меҳнат қилаётган қаҳрамонларни кўраяпмиз.\nАна шундай жонкуяр инсонлардан бири — Тошкент шаҳридаги «Ибн Сино» номли 1-сон клиник шифохонасида фаолият олиб бораётган Зиёвиддин Ғуломов эди. У 1963 йили зиёли оиласида таваллуд топган. Ўша пайтдаги Собир Раҳимов, ҳозирги Олмазор туманидаги “Ҳувайдо” маҳалласида ўсиб улғайган. Отаси Нажмиддин Ғуломов 169-мактабда ўқитувчи сифатида болаларга сабоқ берган, ўтган асрнинг 60-70 йиллар илмий мудир бўлиб ишлаган. Ҳозирги даврда мамлакатимиз тараққиётига муносиб ҳисса қўшиб келаётган минг-минглаб инсондан Нажмиддин аканинг қўлидан етишиб чиққан. Мана шу инсоннинг фарзанди Зиёвиддин Ғуломов Тиббиёт инстутида ўқиган, Тошкент врачлар малакасини ошириш институти урология бўлими кафедраси ташкил топишида ўз ҳиссани қўшган. Шу ўринда таъкидлаш лозимки, 1971-1988 йилларда кафедрани профессор Одил Мухторов бошқарди. Ўзбекистон Республикаси урологлари илмий жамияти раиси, Ўзбекистонда хизмат кўрсатган фан арбоби Одил Мухторов 130 илмий мақола ва 4 монография муаллифи бўлиб, унинг рахбарлигида 4 та номзодлик ва 1 та докторлик диссертацияси ҳимоя қилинган. Зиёвиддин Ғуломов қариндоши бўлган шу олимни эъзозлаб, ундан намуна олиб ўз касбини шу урология соҳасида танлаган. Шу аснода 80-йиллардан буён уролгия бўлимда шифокор уролог, бўлим мудири сифатида ишлаб келган. Шу йиллар мобайнида Зиёвиддин Ғуломов минглаб беморларнинг дардига шифо топди. Сийдик-тош касаллиги, простата бези ва бошқа касалликларни жарроҳлик усули билан даволашга муносиб ҳиссани қўшди. Унинг қўл остида иқтидорли шогирдлари етишиб чиқди.\nКимнинг қандай инсон экани эл бошига иш тушганда билинади деб ббежиз айтилмайди. Зиёвиддин Ғуломов COVID-19 тўлқини мамлакатимизга кириб келганида, яъни коронавирус касаллиги тарқала бошлаган даврда Тошкент шаҳридаги «Ибн Сино» номли 1-сон клиник шифохонаси уролгия бўлимида 18 кун мобайнида карантинда бўлган беморларни даволаш билан шуғулланди. Орадан маълум вақт ўтиб, касбий фаолиятини давом эттириш жараёнида шифокор коронавирус инфакциянини ўзига юқтириб олган. Шундан кейин ҳамкасбларининг тегишли чораларни қўллашига қарамасдан, Зиёвиддин Ғуломов ҳаётдан кўз юмди.\nШу муносабат билан мутасадди ташкилотлар, Соғлиқни сақлаш вазирлиги масъул ходимларидан З.Ғуломов касбий фаолиятини олиб боришда кўрсатган хизматларини, таъбир жоиз бўлса, жасоратини, фидой илигини унутмасликни сўраймиз. Шу жонкуяр инсоннинг оила аъзоларига, яқинларига ҳамдардлик билдирилса, мақсадга мувофиқ бўларди.\nБиз Зиёвиддин Ғуломов хотирлаганимиздан, эзгу амалларини, қилган ишларини ёдга олганимиздан оила аъзолари ҳар ҳолда бироз таскин топади, деб умид қиламиз.\nБарча фидойи тиббиёт ходимларига, айниқса, бутун жаҳонни таҳликага солган пандемия шароитида инсон учун энг азиз неъмат бўлган ҳаёт ва саломатликни муҳофаза қилишдек шарафли вазифани бажараётгани учун юксак эҳтиром, чуқур миннатдорлик билдирамиз.


Ўзбекистонда ҳаво ҳарорати 30 даражагача тушиши кутилмоқда - UzNews.uz\nСиноптиклар Ўзбекистонда шу ҳафтада кутилаётган об-ҳаво ҳақида маълумот берди.\nЎзгидромет хабарига кўра, бугун Ўзбекистонда қуруқ ва иссиқ ҳаво сақланиб туради. Кундузги ҳарорат +34…+39 даража атрофида, шимолда, жанубда ва чўл зонасида +40…+42 даражагача бўлади. Бу ўртача кўп йиллик қийматлардан 4-7 даражага юқоридир.\n16 июндан мамлакат ҳудудига Волгабўйи районларидан салқин ҳаво оқими кира бошлайди. Республика ҳудудининг катта қисмида об-ҳаво ёғингарчиликсиз бўлади, фақат 16-17 июнда тоғли ҳудудларда айрим жойларга қисқа муддатли ёмғир ёғиши, момақалдироқ бўлиши мумкин.\n16-17 июнь кунлари республиканинг айрим жойларида шамолнинг тезлиги секундига 15-20 метргача кучайиши, шиддат билан эсганда секундига 23-28 метргача етиши мумкин.\n16 июнда Қорақалпоғистон ва Хоразм вилоятида кундузги ҳарорат +30…+35 даражагача пасаяди. Республиканинг қолган ҳудудларида иссиқ ҳаво сақланиб туради, кечаси +17…+22, кундузи +34…+39, жанубда ва чўл зонасида +40…+42 даражагача бўлади.\n17-19 июнь кунлари салқин ҳаво бутун республика ҳудудига тарқалади, ҳарорат қулай кўрсаткичларгача пасайиб, кечаси +15…+20 даража, кундузи +30…+35 даража атрофида бўлади.


Каппадокия узра ҳаво шарида учамизми?!\nХўш, ниҳоят мен ёзишни ва ҳикоя қилишни ёқтирадиган энг романтик йўналишлардан бирига етиб келдик. У Каппадокия деб номланади. Ҳа, бу ажойиб, бетакрор, беқиёс, эртакнамо мамлакат, бу ҳали тадқиқ этилмаган Туркия, ҳа, бу кўплаб сиру синоатларга бой ўзга бир сайёра!\nФазовий манзара, қадимий фрескалар, меҳмондўст аҳоли, мазали таомлар... Эҳ, бу ердаги ҳамма нарса гўё сеҳрли! Бироқ бугун биз кишиларни бу ерга оҳанрабодек тортувчи нарса – ҳаво шарлари ҳақида гаплашамиз! Аниқроғи, Каппадокияга ўз саёҳатингизни қандай қилиб ажойиб тарзда ташкиллаштириш учун нималар қилиш кераклиги ҳақидаги саволларга жавоб берамиз!\nҚачон борган маъқул?\nКаппадокияга бориш учун энг қулай вақт – бу баҳор ва куз фасллари. Албатта, у ёз ва қишда ҳам гўзал, қорли қишда уни томоша қилиш ажойиб. Аммо агар сиз қулайликни ёқтирсангиз, март, апрель, май, сентябрь, октябрь ёки ноябрни танланг. Бу вақтда Каппадокияда ҳаво ҳарорати оптимал бўлади!\nНеча кунга бориш керак?\nКаппадокияни ўрганиш учун Истанбулдан бу ерга 10 соатга келиб-кетиш мумкин, лекин сиз Каппадокиянинг қалбини ҳис қилишни истасангиз, бу ерда камида уч кунга қолиш керак!\nУчаётган шарлар рўпарасида суратга тушиш учун қаерда тўхташ керак?\nКаппадокия қоядаги меҳмонхонада яшаш имконияти борлиги билан ноёбдир! Энг машҳур меҳмонхоналар Учҳисор (Uchisar) ва Гёреме (Goreme) шаҳарчаларида жойлашган.\nАйтганча, меҳмонхоналарда суратга тушишни хоҳлаганлар учун барчаси ўйлаб чиқилган. Мисол учун, Гёремедаги Sultan Cave Suits меҳмонхонасида ҳатто машҳур инстаграм-терраса бор. Унинг шундоққина рўпарасида ўша ҳаво шарлари учиб ўтади!\nҲаво шарида учишни хоҳласак, парвозни қандай қилиб амалга ошириш мумкин?\nПарвоз одатда бир кун аввал ташкиллаштирилади. Иложи борича Каппадокияга борганингизнинг кейинги куни турни буюртма қилинг, шунда аниқ учасиз. Баъзан парвоз ноқулай об-ҳаво туфайли амалга ошмаслиги мумкин. Бундай ҳолатда парвозни кейинги кунга қолдирилади.\nҚандайдир тайёргарлик керакми?\nАлбатта, йўқ! Фақат ажойиб кайфият ва фотокамера керак бўлади. Айтганча, саҳардан соат 4 да туришингиз ва ўзингиз билан иссиқ кийим олишингиз лозим. Ахир осмонда доим совуқ! Сиз парвозингизни ташкиллаштириб бераётган компания кўрсатган жойга борасиз, сизга енгил нонушта таклиф қилинади ва унутилмас саргузаштга йўл оласиз!\nПарвоз қанча давом этади?\nПарвоз тахминан бир-бир ярим соатга мўлжалланади. Бу ҳаммасини кўриш учун етарли!\nШарда неча киши учади?\nОдатда, 20 ва ундан ортиқ киши.\nМутлақ хавфсиз! 800 метр баландликдаги бир соатлик парвоз бир зумда ўтиб кетади!\nШу боис, Каппадокияга марҳамат! Ахир бундай эртак ҳар бир кишининг ҳаётида ҳеч бўлмаса бир марта бўлиши керак!


Россияда ичида Ўзбекистон фуқаролари бўлган автобус ағдарилиб кетди | Бир пиёла чой\n← Пластик картадаги пулни нақдлаганда фоиз олиш мумкинми?\nРоссияда ичида Ўзбекистон фуқаролари бўлган автобус ағдарилиб кетди\nРоссия Федерациясининг Саратов вилояти Татищев туманида автобуснинг ағдарилиб кетиши оқибатида ўн беш нафар киши жароҳатланди, бир инсон касалхонага олиб кетилди. Бу ҳақда РИА Новости ҳудуд тезкор хизматидаги манбага асосан хабар бермоқда.\n“Карякино қишлоғи яқинида автобус пастликка тушиб кетиб, тўнтарилиб қолган. Маълумотларга кўра, бир киши умуртқа поғонаси синиши эҳтимоли билан касалхонага олиб келинди”, – деди агентлик суҳбатдоши.\n“Ҳаммаси бўлиб 15 киши жароҳатланди”, – дея қўшимча қилди у. Хабарга кўра, инсонларнинг аксариятида унчалик жиддий бўлмаган жароҳатлар бор. Унинг сўзларига кўра, автобусда Ўзбекистон фуқаролари бўлган.\nТаъкидланишича, айни дамда воқеа жойида Йўл ҳаракати хавфсизлиги инспекцияси (ГИБДД) ходимлари иш олиб бормоқда.


“Ўзимизнинг тезакдан қўймасин”\nҚашшоқлик домига ташланган ўзбек қишлоқлари аҳолисининг куни қаҳратон арафасида яна тезак ва шаъмга қолди.\nЎзбекистон қишлоқларида яшовчи аҳоли газнинг умуман берилмаётгани ёки босими пастлаëтганидан шикоят қилмоқда.\nЎзбекистонликларнинг қиш пайтида қандай яшаётганликларини билиш мақсадида биз республиканинг турли ҳудудларида жойлашган уч вилоятга сим қоқдик.\nФарғоналик тингловчимиз Муҳсинжон ака Қиргули шаҳарчасида яшайди. Унинг айтишича, сўнгги кунларда газ босими шу даражада пасайиб кетдики, “қозоннинг қопқоғини ëпиб қўймасангиз сув қайнамаяпти”.\n“Ош пиширса бўладими?”, сўраймиз Муҳсинжон акадан.\n- Йўқ¸ ош пишмайди. Қозоннинг қопқоғини ëпмасангиз овқат ҳам қайнамайди. Бу йил ниҳоятда танқис бўлиб кетди. Маҳалла¸ қишлоқларда газ йўқ. Акам ўтиб қолган эди. Ўшанинг ҳайитига бордик. Уйи шаҳарнинг ичидаю¸ липиллаган газ йўқ. Олдин Фарғона райони дейиларди¸ ҳозир шаҳар бўлиб кетди, - дейди Муҳсинжон ака.\nРасмийларга ачинасан одам...\nБу Фарғона шаҳридаги аҳвол. Муҳсинжон ака электр энергияси таъминотида ҳам узилишлар бўлиб турганини айтади. Лекин бу одам электр энергияси таъминоти идоралари раҳбарларига раҳми келаётганини яширмайди. Сабаби...\n- Мана шу электр энергияни бошқараëтган раҳбарларга ниҳоятда жабр бўлиб кетди. Одамлар ниҳоятда кўп электр ўғирлаяпти. Мен ўша электросетда ишлайдиган монтëрларнинг қўшниларнинг уйида электр ҳисоблагичларни қайтариб¸ 3-4 минг сўм пулини олиб кетаëтганини кўрдим. Ҳозир шу йўл билан булар тежаб қолаëтган бўлса ажаб эмас, - дейди суҳбатдошимиз.\nҲаммасига қашшоқлик айбдор\nМуҳсинжон ака бунинг сабабини халқнинг қашшоқлашиб кетаётгани билан изоҳлайди ва ўзидан келиб чиқиб шундай мисол келтиради:\n- Ўша даврда мен ҳозирги яшаб турган уйимга ҳаммаси бўлиб етти сўм пул тўлар эдим. 110 сўм ойлик олардим. Ҳозир 130 минг пенсия олаяпман. Тўловим ўрта ҳисобда 20 мингга боради, - дейди Муҳсинжон ака.\nЖиззах вилоятининг Бўстон шаҳарчасида яшовчи Сафаргул опа ҳам электр токининг вақти-вақти билан узилиб тураётганини айтади:\n- Электр кечаси соат 12дан эрталабки соат олтигача бўлмаяпти. Кундуз куни ҳам бор-йўғи 4 соат ëнаяпти, - дейди Сафаргул опа.\nСурхондарё вилоятининг Қумқўрғон туманида яшовчи Анвар Муродовга сим қоққанимизда соат маҳаллий вақт билан 17 дан ўтганди:\n- Мана, ҳозир ўчган. Энди тахминан олтиларда ëнади то соат 12 гача. Кейин 12 дан эрталабки соат 6 гача ўчади. Кейин соат олтидан саккиз ярим, байрам кунлари тўққизгача ëнади. Кейин кечқурун соат олтигача яна ўчади. Ҳокимият томонда қандайдир ëнади. Тўй бўлса, келишса ëнади, - дейди Анвар Муродов.\n“Келишса дегани нима дегани?”¸ сўраймиз Анвар акадан.\n- Бу дегани тўйнинг тўй ҳақини олиб бориб берсангиз, ëқади, - дея аниқлик киритади суҳбатдошимиз.\nЗулмат ичра тезак ҳамроҳ\nБиз Анвар акадан газ таъминоти ҳақида ҳам сўрадик:\n- Газга-ку энди гап йўғ-у. Соат тўрт ярим¸ бешларда газ келади¸ соат саккиз¸ тўққизларда яна ўлади. Эрталаб соат бешларда келади. Соат саккиз яримларда яна ўчади, - дея антиқа тартибни бизга тушунтирмоқчи бўлади Анвар ака.\nТингловчиларимизнинг бу гапларидан Ўзбекистоннинг ҳамма ҳудудларида газ ва электр хўрози бир хил қичқираётган кўринади. “Хўш, эрта-индин қиш-қировли кунлар бошланса, бу ҳолатда қандай кун кўрасизлар?” сўраймиз Анвар акадан.\n- Инсон қадри бу масалада¸ очиқча айтаяпман¸ умуман йўқ. Садағанг кетай ота-бобомиздан қолган тезакни ëқаяпмиз-да. Нима қилайлик? Мана, мен 120 минг сўмга печка олиб келдим. Тезак кўмирдан ҳам яхши, - дейди сурхондарёлик Анвар Муродов.


Шокир ота анчадан буён тўшакка михланиб қолган хотинининг нега бирдан мазаси қочиб, аҳволи оғирлашиб, тўхтовсиз қайт қилганча, чуқур-чуқур нафас олаётгани-ю гапиришга ҳам мажоли йўқлиги сабабини тушунолмай хуноб бўларди. У ортиқ чидаб туролмасдан “Тез ёрдам”га қўнғироқ қилгач, хотинидан хабар олиш учун хонага кирганида...\nТўғри, Шокир ота осон йўлни танлаб, шубҳасини прокуратура ходимларига айтса ҳам бўларди-ю, лекин улар келинини олиб кетишиб, сўроққа тутишлари, гумондор шахс сифатида вақтинчалик ҳибсхонада сақлашлари ҳам мумкин. Умуман, бундан бирор-бир натижа чиқармикан? Борди-ю айблов ўз тасдиғини топмасдан, келини айбсиз, деб топилса-чи? У ҳолда, жияни ва келинининг кўзига қандай қилиб тик қарай олади? Ахир, "Гумон — имондан айиради", дейишади-ку. Яхшими, ёмонми, хотини оғир ётганда, унга қараб, ҳожатигача тозалаган келини-ку. Ҳар кун ишга кетадиган Шокир ота негадир ўша куни кўнгли алланечук нохушликни сезгандай, ишга боришга оёғи тортмаганди-я. Бежизга эмас экан-да. Энди шу ўринда озгина изоҳ бериб ўтайлик.\n— Бизни маъзур тутасиз. — деди одоб билан, - лекин нотаниш кишиларга гипнозчига тааллуқли маълумотни ошкор қилолмаймиз. Бунга ҳаққимиз йўқ.\nШокир ота ялиниб-ёлворишга тушди. Ниҳоят ходимнинг кўнгли юмшади шекилли:\n— Фақат бир иложи бор. — деди. - Сиз таҳририятимизга шахсингизни тасдиқловчи ҳужжатингиз билан келинг. Биз қўнғироқ қилиб гаплашамиз. Агар гипнозчи розилик берса, у кишининг манзилини борамиз.\nШокир ота кечгача гипнозчининг қўнғироғини интиқиб кутди. Ахийри кечки соат саккизлар чамаси қўнғироқ бўлди. Уйда жияни ва келини, қариндошлари борлиги учун отахон телефон орқали кўнглидаги гапларни очиқ-ойдин айтолмади ва бирор тайинли жойда учрашишни илтимос қиларкан, атай баланд овозда: Бу иш жойим билан боғлиқ масала, — деди. Шокир ота гипнозчи билан келишилган жойда учрашиб, кўнглидаги борини тўкиб солди. Шундан сўнг улар қилинадиган ишларни ўзаро келишиб олишди.\n- Ҳечқиси йўқ, чойни ўзимиз қуйиб оламиз, келин, — деди нимагадир енгил тортган Шокир ота. - Сиз бориб бемалол ишингизни қилаверинг.\nКелин илдам юриб чиқиб кетди.\n- Уйда яна ким яшайди? - деб сўради гипнозчи.\n— Жияним Мансур. Лекин ундан шубҳаланмасаям бўлади. Холаси деганда ўлиб қоларди ўзиям. Жаноза куниям йиғлайвериб шишиб кетди, бечора.\n— Шу йигитни бир дақиқага чақириб юборсангиз.\nШокир ота гипнозчига ҳайрон бўлиб қаради:\nШундан кейин Шокир ота гипнозчига саволомуз боқди. — Мансурни чақиришнинг не ҳожати бор? Ёки ундан ҳам гумон қилаяпсизми? Ахир, айтдим-ку, у холасини онасидай кўрарди деб...\nОтанинг гапи оғзида қолди. Худди шу лаҳзада ғамгин қиёфада ичкарига кириб келган Мансур ўтирганларга салом берди:\n— Бас қилинг. Акс ҳолда, ўзингизни ҳам ухлатиб қўяман ёки ҳозироқ бу ердан кетаман. Яна бир қотилликка гувоҳ бўлишга тоқатим йўқ.\n— Ўша куни холам ётган хонага кирсам, у ердан таралаётган бадбўй ҳидга чидаб бўлмасди. Холам хотинимга тувакни олиб кел, деса бўларди-ку. Ким билади, балки, холам касаллигидан ҳожатини тутиб туролмагандир. Хуллас, қарасам, хотиним холамнинг нажосатини тозалаб, лозимини юваётган экан. Холам бўлса иҳраб-сиҳраб, вой-войлаб ётганди. Тўғриси, холамгаям, хотинимгаям ачиниб кетдим. Холамнинг дастидан, очиғи, ҳаммамиз қийналиб кетдик. Хотиним холамнинг кийимларини юваётганда... Мен икки томчисини ярим пиёла қайнаган сувга аралаштириб ичиладиган доридан... Пиёлага ўттиз-қирқ томчи қуйдим-ов. Кейин... холамнинг оғзига пиёлани тутиб, дорининг ҳаммасини ичирдим... Кейин холам билан бирпас суҳбатлашиб ўтирдим. Тўғрисини айтсам, холамга дори миқдорини керагидан ошиқча ичирганимдан афсусландим. Лекин бўлар иш бўлганди. Қолаверса, холам ё тузалиб кетар, ё ҳаммасидан бир йўла қутулади-ку, деган ўй тасалли берди менга. Холам ҳам худди ўлимини кутиб ётгандек эди-да... Ўзи неча маротаба менга айтганди: Қачон ўламан, а?, - деб... Ахир бунинг нимаси қотиллик? Ўлимни бўйнига олиб турган кампирнинг илтимосини бажарган бўлсам... Уни азоб-уқубатлардан қутқарган бўлсам... Меҳрибон холажонимга меҳрибонлик кўрсатган бўлсам... Шундай бўлсаям, ўрнимдан турганимда худди охирги кўриб турганини сезгандек "Хайр, Мансуржон!", - деди мунғайиб. Ғалати бўлиб кетдим. Чунки олдинлари ‘Ишга яхши бориб кел, эсон-омон қайт”, - дея дуо илиб қоларди. Кўзларимга қуйилиб келаётган ёшни кўрсатмаслик учун зўр-базўр: Хайр’, - дедим-у, ташқарига отилиб, ишхонамга жўнадим.\nМақсад манзилгоҳи - инсон кўнгилгоҳи\n"Жонкуяр холанинг меҳрибони" (Аудио ҳикоя).


Тожикистон банки омонатчиларга “кераксиз” мулк билан омонатларни тўлайди\n«Агроинвестбанк»нинг Бохтар (Қўрғон-Тепа) шаҳридаги филиали ўз мижозларига омонатларни ходимлардан қолган мулклар - автомашиналар, оргтехника, сейфлар ва касса жиҳозлари билан қайтариш таклифини берди.\nШу тариқа банк жисмоний шахсларга бўлган қарзларини узмоқчи, дея маълум қилди «Агроинвестбанк» ваколатхонасининг раҳбари Лоиқ Қудратов.\n«Агроинвестбанк» икки йилдан бери оғир молиявий ҳолатда турибди. Шу сабабли ҳам банк мижозлар олдидаги мажбуриятларни ўз вақтида ва тўла бажара олиш ҳолатида эмас. Ўтган йилнинг куз ойларида «Агроинвестбанк» ўз ходимларининг 75 фоизи билан хайрлашишга мажбур бўлди.\nХатлон вилоятидаги жамоат ташкилоти ходими Раҳмонали Давлатовнинг айтишича, банкда уларнинг 200 минг сомони маблағи сақланган. «Банк бизга 42 минг сомонига тенг “Нива” автомашинасини, шунингдек оргтехника таклиф қилишган. Ташкилотнинг банк ҳисобида камроқ маблағ бор, бунинг ҳисобига банк бизга мебель таклиф қилмоқда… Албатта, барча келишувлар томонларнинг ўзаро келишуви асосида ҳал қилинади», - дейди суҳбатдош.\nБанкнинг бошқа бир мижози Фируз «Агроинвестбанк» филиали нақд пул ўрнига телевизор ва кир ювиш машинаси таклиф қилганини айтади. «Мен уларни сотиб, банкка қўйган пулларимни қайтаришни ўйлаяпман», - дейди Дўсти қишлоғида яшовчи ўқитувчи.\n«Йил бошидан бери банк хизматининг 103 та маркази, бешта филиали ва битта амалиёт департаментининг фаолияти тўхтатилди, бунинг эвазига ҳаражатлар, жумладан коммунал хизматлар харажати кескин камайди», дейилади банк хабарида.


I Тошкент халқаро амалий санъат фестивали доирасида Икуо Хирояма халқаро маданият карвон саройида навбатдаги кўргазма очилдиHaqida.net\nHome Mahalliy I Тошкент халқаро амалий санъат фестивали доирасида Икуо Хирояма халқаро маданият карвон саройида навбатдаги кўргазма очилди\nИкки қисмли экспозициядан иборат кўргазмада Тошкентдаги «Колибри» болалар ижодиёти студияси бадиий тўгараклари қатнашчиларининг ижод намуналари мухлислар эътиборига ҳавола этилган. Бу ердан ўрин олган матога тасвир акс эттириш – батика, аппликация, юмшоқ ўйинчоқлар, либослар дизайни, чиннига гул чизиш каби йўналишлар бўйича ёш ижодкорларнинг ишлари болалар ички дунёсининг нақадар бойлиги, самимиятга тўлалиги, завқли, жўшқин ва беғуборлигини яна бир карра намойиш этди.\nКўргазманинг иккинчи қисмида эса юртимизнинг усталари билан бирга Хитой, Жанубий Корея, Япония ва Буюк Британия ҳунармандлари ижодига назар ташлаш имконияти яратилган. Хитойлик усталар ижод намунаси мукаммаллиги, инглиз ҳунарманди ясаган чой идишлари оддийлиги, кореялик мусаввирларнинг ҳарир матода акс этган чизгилари ғоят нафислиги билан томошабинга манзур бўлмоқда. Ўзбекистонлик Юлия Дробованинг шишали мозаикаси рангин ва бетакрор, Рафаэль Еналиевнинг «Ипак йўлининг соя ва акслари» номли туркум иши гул ва ўсимликлар, кўзмунчоқ ва бошқа ўзига хос, кутилмаган деталларга ғоят бой.\n– Бу фестиваль бой таассуротлар қолдирмоқда, – дейди хитойлик ижодкор Ма Сиао Лин. – Ўзбекистон амалий санъати ҳақида хабардор эдим. Фестиваль давомида унинг нақадар бой эканига яна бир карра ишонч ҳосил қилдим. Юртингиз санъатшунос олимларининг тадқиқотларига жуда қизиқаман. Бу йўналишда ўзим ҳам изланиш олиб борганим боис, мазкур фестиваль ғоят фойдали ва қизиқарли тарзда ўтмоқда.\nТадбир доирасида санъат янгиликларига оид янги нашрлар тақдимоти, юртимиз ва хорижлик дизайнерларнинг ижодини намойиш этувчи модалар кўриги бўлиб ўтди.\nЮксак эътибордан мамнунмиз


Ўзбекистонда кинематография тўғрисида қонун қабул қилинади\nДобавлено: 23.02.2016, 10:15\nЎзбекистонда “Кинематография тўғрисида”ги қонун лойиҳасини тайёрлаш режалаштирилмоқда. Бу Вазирлар Маҳкамаси томонидан 17 февраль куни тасдиқланган қонун лойиҳаларини ишлаб чиқиш дастурида кўзда тутилган. Бу ҳақда “Газета.uz” хабар бермоқда.\nҚарорда таъкидланишича, айни пайтда Ўзбекистонда кинематография соҳасидаги давлат сиёсати бир қатор қонун ости ҳужжатлари орқали тартибга солинади, улар муаммоларнинг тор доирасини ўз ичига олади. Кўплаб қонуний муносабатлар қонунчилик билан умуман тартибга солинмайди.\nЯнги қонун кинематография ва унга боғлиқ соҳаларга нисбатан қонуний назоратнинг ягона ва тўлиқ тизимини ўрнатади.\nҚонун, хусусан, фильмни ишлаб чиқиш, тарқатиш, сақлаш ва намойиш қилиш, киносаноатнинг иқтисодий асослари, хорижий фильмлар ижараси, шунингдек, ушбу соҳада фаолият олиб борувчи тадбиркорлик субъектлари ҳуқуқ ва манфаатлари ҳимояси масалаларини қамраб олади.


Тожикистонда давлат тили ривожи бўйича янги дастур ишлаб чиқилади\nЯқинда Тил ва терминология қўмитаси 2020-2030 йилларга мўлжалланган давлат тилини ривожлантириш янги Дастури ишлаб чиқилганини маълум қилди, лойиҳа айни дамда ҳукуматда муҳокама қилинмоқда.\nМазкур қўмита раиси Олимжон Муҳаммаджонзода ўтган ҳафтада бўлиб ўтган матбуот анжуманида айни дамда тожик тилини ўрганиш ва ривожлантиришга қаратилган янги дастур қабул қилиш эҳтиёжи пайдо бўлгани ҳақида баёнот берган эди. У мазкур баёнотга изоҳ берар экан: «Технологияларнинг ривожланишини инобатга олган ҳолда биз янги дастур доирасида луғатлар ва бошқа дарсликларнинг электрон версиясини давлат тилида ишлаб чиқмоқчимиз», деди.\nМуҳаммаджонзоданинг айтишича, дастурнинг асосий мақсадларидан бири хорижда яшовчи тожикистонликларни тожик тилида ўқитиш ва бошқа мамлакатларда тожик тилини кенг тарқатишдан иборат бўлиши керак. Унинг сўзларига қараганда, дастур доирасида кенг ўқувчилар оммасига тақдим қилиш мақсадида архивларда сақланаётган тожик ёзувчиларининг асарларини электрон кўринишда жойлаштириш, шунингдек, уларни аудиоформатда эълон қилиш ҳам режалаштирилган.\nТил ва терминология бўйича Қўмита сиймосида маъсуллар давлат тилини қўллаб-қувватлаш масаласида янги дастур қабул қилиниши зарурлигини айтаётган бир вақтда айрим филологлар тожик тили қўлланилишидаги муаммолар бартараф этилиши кераклигини айтишади.\nТил ва терминология Қўмитаси раиси янги дастур давлат тили қўлланилишини кенгайтириши ва бу масаладаги қатор муаммоларни ҳал қилишини айтаётган бир вақтда, Москвада яшовчи тожик тадқиқотчиси Умеда Жайхони бу каби дастурлар тилдан фойдаланиш муаммосини ҳал қилишдан кўра, шунчаки декларатив эканлигини айтади. Радио Озоди билан суҳбатда Жайхони, «асосий муаммолардан бири – давлат муассасалари ва расмий ОАВда иш тилининг руслаштирилишидир», дейди.\nТожик миллий университетининг ўқитувчиси Қутбиддин Мухторининг сўзларига қараганда, ҳозир талабалар давлат тилини ўрганишга қизиқиш билдирмоқда. У Радио Озоди билан 4 август куни суҳбатлашар экан, ижтимоий тармоқлар ва кўча тилнинг аҳволи ва ундан фойдаланишнинг ҳақиқий аҳволини кўрсатиб турибди, дейди.\nДавлат тилини ривожлантиришга қаратилган янги дастур ҳисоб бўйича учинчиси ҳисобланади – бу каби дастурнинг биринчиси 1997-2000 йилларда, иккинчиси –2012-2016йилларда қабул қилинган.\nТожик тилини ривожлантириш ва унинг орфографиясини қўллашга қаратилган баҳслар бир неча йиллардан бери давом этади. Тожик тили 1989 йил 22 июлда давлат тили мақомига эга бўлган ва шундан бери тожик тили имло қоидалари икки марта кўриб чиқилган.